Kannada-LLM-Labs/Wikipedia-Kn huggingface dataset:
ವಯೋಮಿಂಗ್

ವಯೋಮಿಂಗ್ () ಅಮೇರಿಕ ಸಂಯುಕ್ತ ಸಂಸ್ಥಾನದ ಪಶ್ಚಿಮ ಭಾಗದಲ್ಲಿರುವ ಒಂದು ರಾಜ್ಯ. ರಾಕಿ ಮೌಂಟೆನ್ ಪರ್ವತ ಶ್ರೇಣಿಯು ಈ ರಾಜ್ಯದ ಬಹುಬಾಗವನ್ನು ಆವರಿಸುತ್ತದೆ. ಅಮೇರಿಕ ದೇಶದ ರಾಜ್ಯಗಳಲ್ಲಿ ಅತೀ ಕಡಿಮೆ ಜನಸಂಖ್ಯೆಯನ್ನು ಹೊಂದಿರುವ ಈ ರಾಜ್ಯದ ರಾಜಧಾನಿಯು ಶೆಯೆನ್.

ಮೂಲಗಳು 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ದೇವಸ್ಥಾನ

ದೇವಸ್ಥಾನ ಅಥವಾ ದೇವಾಲಯ ಎಂದರೆ ಧಾರ್ಮಿಕ ಮತ್ತು ಅಧ್ಯಾತ್ಮಿಕ ಚಟುವಟಿಕೆಗಳಿಗೆ ಮೀಸಲಾಗಿರುವ ಸ್ಥಳ. ಅನೇಕ ಧರ್ಮಗಳ ನಂಬಿಕೆಯ ಪ್ರಕಾರ ದೇವಸ್ಥಾನವು ದೇವರು ನೆಲೆಸಿರುವ ಸ್ಥಳ.ಗೋಪುರ, ಹಿಂದೂ ದೇವಸ್ಥಾನಗಳಲ್ಲಿ ಸಾಮಾನ್ಯವಾಗಿ ಕಂಡುಬರುವ ಸ್ಮಾರಕ ರಚನೆಗಳು. ಮೂಲತಃ ಪ್ರತಿ ಹಿಂದೂ ದೇವಸ್ಥಾನಗಳ ದೈವ ಸನ್ನಿಧಿಗೆ ಆಭರಣ ಭೂಷಣವಾಗಿ ಗೋಪುರಗಳು ನಿರ್ಮಿಸಲ್ಪಟ್ಟಿರುತ್ತವೆ. ಗೋಪುರಗಳಲ್ಲಿ ದೇವ ದೇವತೆಯರ, ಪುರಾಣ ಪ್ರಸಂಗಗಳ, ಗರುಡ, ರಥ, ಸೂರ್ಯ, ಆಕಳು ಹೀಗೆ ಪವಿತ್ರ ವಸ್ತುಗಳನ್ನು ವಿಧ್ಯುಕ್ತವಾಗಿ ಕೆತ್ತಲಾಗಿರುತ್ತದೆ. ಅಲ್ಲದೆ ಕೆಲವು ಗೋಪುರಗಳ ಮೇಲೆ ಆಕರ್ಷಕ ಕಲಾಕೃತಿಗಳನ್ನು, ಯಕ್ಷ, ಗಂಧರ್ವ ಮುಂತಾದವರ ಶಿಲ್ಪಗಳನ್ನೂ ಸಹ ನಿರ್ಮಿಸಲಾಗಿರುತ್ತದೆ. ಗೋಪುರಗಳ ರಚನಾ ಶೈಲಿಯಲ್ಲಿಯೂ ಸಹ ವೈವಿಧ್ಯತೆಗಳಿರುವುದನ್ನು ಕಾಣಬಹುದು. ಉದಾಹರಣೆಗೆ ಕೇರಳ ರಾಜ್ಯದಲ್ಲಿ ಸಾಮಾನ್ಯವಾಗಿ ದೇವಾಲಯಗಳ ಗೋಪುರಗಳು ವಿಶಿಷ್ಟ ವಿನ್ಯಾಸದಿಂದ ಕೂಡಿರುವುದನ್ನು ಕಾಣಬಹುದು.(ದೇವಸ್ಥಾನ ಎಂದರೆ ಸಾತ್ವಿಕ ಕಂಪನವಿರುವ ಸ್ಥಳ.ದೇವಸ್ಥಾನಗಳಲ್ಲಿ ನಾಲ್ಕು ವಿಧ.ಭಕ್ತನ ತಪಸ್ಸಿಗೆ ಮೆಚ್ಚಿ ದೇವರು ಪ್ರತ್ಯಕ್ಷವಾಗುವುದು.ಧರ್ಮಸ್ಥಾಪನೆಗಾಗಿ, ಭಕ್ತರ ಒಳಿತಿಗಾಗಿ ಅಲ್ಲೇ ನೆಲೆ ನಿಂತು ಪೂಜೆಯನ್ನು ಸ್ವೀಕರಿಸುವುದು.ಉದಾ:ಪಂಡರಾಪುರದ ವಿಠ್ಠಲ,ಉಜ್ಜಯನಿಯ‌ಮಹಾಕಾಲ.ತಿರುಮಲ ತಿರುಪತಿ.ತಿರುವಣ್ಣಾಮಲೆಯ ಅರುಣಾಚಲ.  ಎರಡನಡಯದು,ಯುಗಪುರುಷರು ಪ್ರತಿಷ್ಠಾಪನೆ ಮಾಡುವುದು.ಉದಾ:ಕೃಷ್ಣ,ರಾಮ. ಮೂರನೆಯದು,ದೇವತೆಗಳು,ಪ್ರತಿಷ್ಠಾಪನೆ ಮಾಡುವುದು.ನಾರದರು.ಇಂದ್ರಾದಿ ದೇವತೆಗಳು.ನಾಲ್ಕನೆಯದು ಮಾನವರು ಪ್ರತಿಷ್ಠಾಪನೆ ಮಾಡುವುದು. ಇದರಲ್ಲಿ ಪ್ರತ್ಯಕ್ಷ,ಹಾಗು ಯುಗಪುರುಷರು,ದೇವತೆಗಳು,ಪ್ರತಿಷ್ಠೆ ಮಾಡಿರುವುದು ಅತ್ಯಂತ ಶ್ರೇಷ್ಠವಾದ ದೇವಸ್ಥಾನ. ಅಲ್ಲಿ ಹೆಚ್ಚಿನರೀತಿಯ ಸಾತ್ವಿಕ ಕಂಪನಗಳು,ಹಾಗು ಪ್ರಾರ್ಥನೆಯು ಬಹುಬೇಗ ಫಲಿಸುತ್ತವೆ.ಯಾವುದೇ ಒಂದು ದೇವಸ್ಥಾನ ಪ್ರತಿಷ್ಠಾಪನೆ ಆಗಬೇಕಾದರೆ ಅಲ್ಲಿ ಸಾತ್ವಿಕ ಶಕ್ತಿಯ ವೃದ್ಧಿಗಾಗಿ ನಿರಂತರವಾಗಿ ಲೋಕೋದ್ಧಾರ ಯಾಗಗಳು ನಡೆದಿರಬೇಕು.

ಬಾಹ್ಯ ಸಂಪರ್ಕಗಳು
 online – distinct for the religious and anatomical terms
 Comparison between Egyptian and Greek temples
 All Temples In India
ಶ್ರೀಮತಿ ಕುಸುಮ ಮೋಹನ ಜಹಾಗೀರ್ ದಾರ್

'ಶ್ರೀಮತಿ ಕುಸುಮ ಮೋಹನ  ಜಹಾಗೀರ್ ದಾರ್' ರವರು, ಸೋಲಾಪುರ ಮೂಲದ ಪ್ರಸಿದ್ಧ ಮನೆತನದಲ್ಲಿ ಬೆಳೆದವರು. ಮುಂಬೈನಲ್ಲಿ ತಮ್ಮ ವಿದ್ಯಾಭ್ಯಾಸವನ್ನು ಮಾಡಿದ್ದಾರೆ. ಮಾಟುಂಗ ಉಪನಗರದ "ರೂಪರೇಲ್ ಕಾಲೇಜ್," ನಲ್ಲಿ ಮನಃಶಾಸ್ತ್ರದಲ್ಲಿ ಬಿ. ಎ. ಪದವಿಪಡೆದಿದ್ದಾರೆ. ಹಿಂದೂಸ್ಥಾನಿ ಶಾಸ್ತ್ರೀಯ ಸಂಗೀತವಲಯದಲ್ಲಿ ವಿಶೇಷ ಪರಿಣಿತಿ ಪಡೆದಿದ್ದಾರೆ. ಸದ್ಯಕ್ಕೆ 'ಕರ್ನಾಟಕ,' ಮತ್ತು 'ಮಹಾರಾಷ್ಟ್ರ,' ರಾಜ್ಯಗಳ ಮಧ್ಯೆ ಸಾಂಸ್ಕೃತಿಕ ಸೇತುವೆಯಾಗಿ, ಕನ್ನಡ ಹಾಗೂ ಮರಾಠಿ ಭಾಷೆಗಳಲ್ಲಿ ಸಂಗೀತ ಕಚೇರಿಗಳನ್ನು ನಡೆಸುತ್ತಾ ಬಂದಿದ್ದಾರೆ. ಈ ಪ್ರಶಸ್ತಿಯ ಜೊತೆ, ರೂ. ೧೧,೦೦೦/- ನಗದು ಬಹುಮಾನ, ಪ್ರಶಸ್ತಿ-ಪತ್ರ, ಶಾಲು, ಹಾಗೂ ಸ್ಮರಣಚಿನ್ಹೆಗಳನ್ನೊಳಗೊಂಡಿದ್ದು,  ಫೆಬ್ರವರಿ, ೨೫ ಕ್ಕೆ  ವರದರಾಜ ಆದ್ಯ ಪ್ರಶಸ್ತಿಪ್ರದಾನ ಸಮಾರಂಭದಂದು,  ಈ ಪ್ರಶಸ್ತಿಯನ್ನೂ ಪ್ರದಾನಮಾಡಲಾಯಿತು.

ಖ್ಯಾತ ಹಿಂದೂಸ್ಥಾನಿ ಗಾಯಕಿ, 'ಶ್ರೀಮತಿ ಕುಸುಮ ಮೋಹನ  ಜಹಾಗೀರ್ ದಾರ್,'  ರವರಿಗೆ, " ಪ್ರತಿಶ್ಠಿತ ವರದರಾಜ ಆದ್ಯ ಪ್ರಶಸ್ತಿ "
ದಿವಂಗತ, " ಶ್ರೀ ವರದರಾಜ ಆದ್ಯರು," ಮಾಜೀ ಕರ್ನಾಟಕ ಸಂಘದ ಅಧ್ಯಕ್ಷರಾಗಿದ್ದರು. ಕರ್ನಾಟಕ ಸಂಘದ ಈಗಿನ ಕಟ್ಟಡವನ್ನು ನಿರ್ಮಾಣಮಾಡಲು ಅವರ ಯೋಗದಾನ ಅಪಾರವಾಗಿತ್ತು. ಆದ್ಯರ ಅನುಪಮಸೇವೆಯನ್ನು ಗಮನದಲ್ಲಿಟ್ಟುಕೊಂಡು ಅವರ ಸ್ಮರಣೆಯಲ್ಲಿ, ವರದರಾಜ ಆದ್ಯ ಪ್ರಶಸ್ತಿ,ಯನ್ನು  ಕರ್ನಾಟಕ ಸಂಘ ನೀಡುತ್ತಾ ಬಂದಿದೆ. ೨೦೦೯ ರ, " ಪ್ರತಿಶ್ಠಿತ ವರದರಾಜ ಆದ್ಯ ಪ್ರಶಸ್ತಿ," ಈ ವರ್ಷ ಮುಂಬೈನ ಉಪನಗರ, ಡೊಂಬಿವಲಿಯ 'ಗ್ವಾಲಿಯರ್ ಘರಾಣ,' ದ ಖ್ಯಾತ ಹಿಂದೂಸ್ಥಾನಿ ಗಾಯಕಿ, ಶ್ರೀಮತಿ ಕುಸುಮ ಮೋಹನ್ ಜಹಾಗೀರ್ ದಾರ್ ರವರಿಗೆ ದೊರೆತಿದೆ. ಕನ್ನಡ-ಮರಾಠಿ ಸ್ನೇಹಬಾಂಧವ್ಯಕ್ಕೆ ವಿವಿಧ ಕ್ಷೆತ್ರಗಳಲ್ಲಿ ಎರಡೂ ಭಾಷೆಗಳ ಆದಾನ-ಪ್ರದಾನದಲ್ಲಿ ಗಣನೀಯ ಸೇವೆ ಸಲ್ಲಿಸಿದ ವ್ಯಕ್ತಿ ಅಥವಾ ಸಂಸ್ಥೆಗಳಿಗೆ ಈ ಪ್ರಶಸ್ತಿಯನ್ನು ನೀಡಲಾಗುತ್ತಿದೆ.

ಇದುವರೆಗೆ ಈ ಪ್ರಶಸ್ತಿ ಪುರಸ್ಕೃತರು
೧೯೯೦ ರಿಂದ ಕರ್ನಾಟಕ ಸಂಘವು ಕೊಡಲು ಆರಂಭಿಸಿದ್ದು,  ಇಷ್ಟರ ತನಕ  ೨೦ ಕ್ಕಿಂತಲೂ ಹೆಚ್ಚು ವ್ಯಕ್ತಿ/ಸಂಸ್ಥೆಗಳು ಈ ಪ್ರಶಸ್ತಿಗೆ ಭಾಜನರಾಗಿದ್ದಾರೆ. ಅವರಲ್ಲಿ

 ಖ್ಯಾತ ಗಾಯಕ, ಭಾರತರತ್ನ, 'ಭೀಮಸೇನ್ ಜೋಷಿ,'

 ಖ್ಯಾತಗಾಯಕಿ, 'ಶ್ರೀಮತಿ ಗಂಗೂಬಾಯಿ ಹಾನಗಲ್,'

ಮುಂತಾದ ಗಣ್ಯ ವ್ಯಕ್ತಿಗಳೂ ಸೇರಿದ್ದಾರೆ. 

ಹಿಂದುಸ್ತಾನಿ ಸಂಗೀತ
ಶಾಸ್ತ್ರೀಯ ಸಂಗೀತಗಾರರು
೧೭೭೬

ವರ್ಷ ೧೭೭೬ (MDCCLXXVI) ಗ್ರೆಗೋರಿಯನ್ ಪಂಚಾಂಗದ ಒಂದು ಸೋಮವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.

ಜನನ 
 ಮುತ್ತುಸ್ವಾಮಿ ದೀಕ್ಷಿತಾರ್, ಭಾರತದ ವಾಗ್ಗೇಯಕಾರ (ಮರಣ ೧೮೩೫)

೧೭೭೬
ಶತಮಾನ-೧೮
ಶ್ವೇತ ಪತ್ರ

ಶ್ವೇತ ಪತ್ರವೆನ್ನುವದು ಒಂದು ಸರ್ಕಾರ ಅಥವಾ ಸಂಸ್ಥೆಯು ಸಮಸ್ಯೆಯ ನಿವಾರಣೆಗೆ ಅಥವಾ ಆಡಳಿತದ ಸುಧಾರಣೆಗೆಂದು ಹೊರಡಿಸಲಾದ ಮಾರ್ಗಸೂಚಿಗಳ ಪಟ್ಟಿ.

ಸರ್ಕಾರ
ಚುಟುಕು
ವ್ಯವಕಲನ

ವ್ಯವಕಲನವು ವಸ್ತು ಅಥವಾ ಸಂಖ್ಯೆಗಳ ಪೈಕಿ ಒಂದನ್ನು ಇನ್ನೊಂದರಲ್ಲಿ ಕಳೆಯುವ ಗಣಿತದ ಪ್ರಕ್ರಿಯೆ. ವ್ಯವಕಲನ ಚಿಹ್ನೆಯನ್ನು " - " ಎಂಬ ಚಿಹ್ನೆಯಿಂದ ಗುರುತಿಸಲಾಗುತ್ತಿದ್ದು,
ಇದು ಸಂಖ್ಯೆಗಳನ್ನು ಕಳೆಯಲಾಗುತ್ತದೆಂದು ಸೂಚಿಸುತ್ತದೆ. 

ಉದಾಹರಣೆಗೆ, ೯ - ೫ = ೪.

ಪ್ರಾಥಮಿಕ ಅಂಕಗಣಿತ
ಗಣಿತ
ಮೇರಿ

ಮೇರಿ (ಏರಮ್, ಇವ್ರಿತ್: מרים, ಮರಿಯಮ್ ಮಿರೀಯಮ್ ಅರಬ್ಬೀ:مريم, ಮರ್ಯಮ್), ಇದರ ಅರ್ಥ ಪ್ರಾಯಶಃ 'ಕ್ರಾಂತಿಕಾರಿಣಿ' ಅಥವಾ 'ಧೈರ್ಯವಂತಳು' ಆಗಿರಬಹುದೆಂಬ ಊಹೆಯಿದೆ.  ಈಕೆಯ ತಂದೆ ಜೋಕಿಂ ಮತ್ತು ತಾಯಿ ಆನಾ. 

ಗಂಡಿನ ಸಂಪರ್ಕವಿಲ್ಲದೇ ಈಕೆ ಯೇಸುಕ್ರಿಸ್ತರಿಗೆ ತಾಯಿಯಾದ ಕಾರಣಕ್ಕೆ ಈಕೆ ಕನ್ಯಾಮೇರಿ (ವರ್ಜಿನ್ ಮೇರಿ)ಎಂದು ಕರೆಯಲ್ಪಟ್ಟಳು ಹಾಗೂ ದೇವ ಕುಮಾರ ಯೇಸುವಿನ ತಾಯಿಯಾಗಲು ಒಪ್ಪಿದಳಾದ್ದರಿಂದ ಆಕೆಸಂತ ಮೇರಿ' ಎಂದು ಕರೆಯಲ್ಪಟ್ಟಳು.ಹೊಸ ಒಡಂಬಡಿಕೆಯಲ್ಲಿ ನಜರತ್‌ನ ಏಸುವಿನ ತಾಯಿಯೆಂದು ಗುರುತಿಸಲಾದ ಗಲಿಲೀಯ ಪ್ರಾಂತ್ಯದಲ್ಲಿನ ನಜರತ್‍ ಎಂಬ ಸುಂದರವಾದ ಊರಿನ ಒಬ್ಬ ಯಹೂದಿ ಮಹಿಳೆಯಾಗಿದ್ದಳು. ಮುಸ್ಲಿಮರು ಕೂಡ ಅವಳನ್ನು ”’ವರ್ಜಿನ್ ಮೇರಿ”’ ಅಥವಾ ನಮ್ಮ ಕನ್ಯಾಮೇರಿ ಎಂಬ ಅರ್ಥನೀಡುವ ಸಯ್ಯೀದಾ ಮರಿಯಮ್ ಎಂದು ಹೇಳುತ್ತಾರೆ. ಇಸ್ಲಾಮ್ ಧರ್ಮದಲ್ಲಿ ಅವಳು ಪ್ರವಾದಿ ಏಸು(ಅರಬ್ಬೀ ಭಾಷೆಯಲ್ಲಿ ಯೇಸುವನ್ನು 'ಈಸಾ' عيسى 
)ವಿನ ತಾಯಿ.
 

ಮಹಿಳಾ ಸಂತರು
ಕ್ರೈಸ್ತ ಧರ್ಮದ ಸಂತರು

en:Mary (mother of Jesus)
ತೋಟದಪ್ಪ ಛತ್ರ

ಈ ನಿವೇಶನ,  ಪ್ರಸ್ತುತ 'ಬೆಂಗಳೂರಿನ ಸಿಟಿ ರೈಲ್ವೆ ಸ್ಟೇಷನ್,'  ನ ಪಕ್ಕದಲ್ಲೇ ಇತ್ತು. ಆ ಪ್ರದೇಶದಲ್ಲಿ ಒಂದು ದೊಡ್ಡ ಅರಣ್ಯದ ತರಹದ ವಾತಾವರಣವಿತ್ತು. ಅದರ ಮಧ್ಯೆ, ಒಂದು 'ಬಾಲಕರ ವಸತಿಗೃಹ,' ವಿತ್ತು. ತುಮಕೂರಿನ, 'ಶ್ರೀ. ಶ್ರೀ.ಸಿದ್ದಗಂಗ ಮತಠಾಧೀಶ್ವರ ಮಹಾಸ್ವಾಮಿಗಳು,'  ತಮ್ಮ ಬಾಲ್ಯದ ವಿದ್ಯಾಭ್ಯಾಸವನ್ನು ಈ ಹಾಸ್ಟೆಲ್ ನಲ್ಲಿ ವಾಸ್ತವ್ಯದಲ್ಲಿದ್ದುಕೊಂಡೇ ಮುಗಿಸಿದರೆಂಬ ಹೇಳಿಕೆ ಇದೆ. ಈಗ ಆ ಪ್ರದೇಶದಲ್ಲಿ ರೈಲ್ವೆಯ ಕಛೇರಿಗಳು ಬಂದಿವೆ. ಕೆಲವು ವಾಣಿಜ್ಯ ಕಟ್ಟಡಗಳೂ ಬಂದಿವೆ.

ಬೆಂಗಳೂರು
ವಿಶ್ವೇಶ್ವರಪುರಂ ಸರ್ಕಲ್

ಇದು ಒಂದು ಪ್ರಮುಖ ವೃತ್ತ. ಸತ್ಯನಾರಾಯಣ, ಲಕ್ಷ್ಮೀವೆಂಕಟರಮಣ ಸ್ವಾಮಿ, ಸುಬ್ರಹ್ಮಣ್ಯಸ್ವಾಮಿ, ಲಕ್ಷ್ಮೀನಾರಾಯಣ ಸ್ವಾಮಿಗಳ ದೇಗುಲವಿರುವುದು ಇಲ್ಲೇ. ಇಲ್ಲಿನ 'ಆಂಜನೇಯ ವಾಲ್ಮೀಕಾಶ್ರಮ,' ದಲ್ಲಿ ಪ್ರತಿದಿನ ಸಂಜೆ, ಸುಪ್ರಸಿದ್ಧ ಹರಿಕಥಾ ವಿದ್ವಾನ್ ರವರುಗಳಿಂದ ಹರಿಕಥಾ ಶ್ರವಣವನ್ನು ಮಾಡಬಹುದು. ಬದಿಯಲ್ಲಿ 'ವಿ.ಬಿ.ಬೇಕ್ರಿ ,' ಇದೆ. ಇಲ್ಲಿಯೇ ಸುಪ್ರಸಿದ್ಧ, ಸಾಹಿತಿ, ಕನ್ನಡಿಗರ ಬಹು ಆದರ್ಶ ಕವಿ, ದಿವಂಗತ 'ಅ.ನ.ಕೃಷ್ಣರಾವ್,'  ವಾಸವಾಗಿದ್ದ ಅವರ ಮನೆಯಿದೆ. ಆ ಮನೆಯ ಹೆಸರು, 'ಅನ್ನಪೂರ್ಣ,'-ಅವರ ಪ್ರೀತಿಯ ಮಡದಿ, ಶ್ರೀಮತಿ. ಅನ್ನಪೂರ್ಣಮ್ಮನವರ ಹೆಸರನ್ನು ಹೊಂದಿದೆ. ಹತ್ತಿರದಲ್ಲೇ ಶ್ರೀ. ರಾಮಕೃಷ್ಣ ವಿದ್ಯಾರ್ಥಿನಿಲಯ' ಗಳಿವೆ. ವಿಶ್ವೇಶ್ವರಪುರಂ ಸರ್ಕಲ್ ಭರ್ಜರಿಯಾಗಿ ವಿ.ವಿ. ಸರ್ಕಲ್ ಎಂದು ಕರಿಯಲಾಗಿತ್ತು.ಭಾರತದಲ್ಲಿನ ಪ್ರತಿಯೊಂದು ನಗರದಲಿಯು ಆಹಾರ ಮೀಸಲಾಗಿರುವ ಕನಿಷ್ಠದ  ರಸ್ತೆ ಒಂದು ಇದ್ದೆ ಇರುತ್ತದ್ದೆ,  ಇದಕ್ಕೆ ಬೆಂಗಳೂರು ಒಂದು ಒಳ್ಳೆಯ ಉದಾಹರಣೆ. ತಿಂಡಿ ಬೀದೆ ಎಂದು ಪ್ರಸಿದ್ದವಾದ ವಿ.ವಿ. ಸರ್ಕಲ್, ಬೆಂಗಳೂರಿನ ಪ್ರತಿಮಾರೂಪದ ಆಹಾರ ರಸ್ತೆ.ತಿಂಡಿ ಬೀದಿ ವಿವಿ ಸರ್ಕಲ್ನ ಹಳೆಯ ಮಾರುಕಟ್ಟೆ ರಸ್ತೆಯಲ್ಲಿ ಇದೆ.ಇದನ್ನು ರಸ್ತೆ ತಿಂಡಿ ಮಾರಾಟ ಮಾಡುವ ಸ್ಥಲ ಎಂದು ಕರಿಯಲಾಗಿತ್ತು. ಇಲ್ಲಿ ಜನರಿಗೆ ಎಲ್ಲ ರೀತಿಯ ಅಹಾರ ದೊರೆಯುತ್ತದ್ದೆ. ವಿ.ವಿ. ಸರ್ಕಲ್ , ಬೆಂಗಳೂರಿನ ಹಳೆಯ ಬಡಾವಣೆಗಳಲ್ಲಿ ಒಂದು. ಈ ಪ್ರಸಿದ್ಧ ರಸ್ತೆ ಸೂರ್ಯ ಸ್ಫೂರ್ತಿದಾಯಕವಾದಗ ಜನರ ಪ್ರವೇಶ ಆರಂಭವಾಗುತ್ತದೆ. ತಿಂಡಿ ಬೀದಿನಲ್ಲಿ ಅಂಗಡಿಗಳು ಗಡಿಯಾರ ಮಧ್ಯರಾತ್ರಿ ಮುಟ್ಟುವ ತನಕ ಜನರ ಓಡಾಟಗಳು ಇರುತ್ತವೆ. ತಿಂಡಿ ಬೀದಿ ಆಹಾರ ಕೈಚೀಲ ಸ್ನೇಹಿ, ತಾಜಾ ಮತ್ತು ರುಚಿಕರವಾದ ಮತ್ತು ಉತ್ತಮ ತಿಂಡಿಗಳು ನಮ್ಮ ಮುಂದೆ ಮಾಡಿ ಕೊಡುವರು. ತೃಪ್ತಿ , ರುಚಿ  ಮತ್ತು ಸಂತೋಷದಿಂದ ಮನ್ನೆಗೆ ಹೋಗಬಹುದು ಮತ್ತು ಇಲ್ಲಿಂದ ಮನ್ನೆಗೆ ತಿನ್ನಲು ಬೀದಿಯ ತಿಂಡಿ ಪಡಿದುಕೊಂಡುಹೋಗಬಹುದು.ಕುಟುಂಬ, ಗೆಳೆಯ ಮತ್ತು ಗೆಳತಿಯ ಜೊತೆ ಹೋಗುವ ಜಾಗ.ವಿ.ಬಿ. ಬೇಕರಿ ೫೦ ವರ್ಷಗಳಿಂದ ಸ್ಥಳೀಯ ಹೆಗ್ಗುರುತಾಗಿದೆ.ಈ ಮಿಠಾಯಿಗಾರರ ಬೇಕರಿಯಲ್ಲಿ ಬೆಣ್ಣೆ ಮತ್ತು ಕಾರಾ ಬಿಸ್ಕೆಟ್ ಪ್ರಯತ್ನಿಸಬೇಕೆ ಬೇಕು. ಕಾಂಗ್ರೆಸ್ ಬನ್ (ಮಸಾಲೆಯ ಬನ್, ಮಸಾಲಾ ನೆಲಗಡಲೆ) ಹನಿ ಕೇಕ್ ಮತ್ತು ಕ್ರೀಮ್ ಹಲ್ಲೆಗಳು  ಬೇಕರಿಯ ಪ್ರಸಿದ ತಪ್ಪದಲ್ಲಿ ಮಾಡಿದ್ದ ತಿಂಡಿಗಳು.ವಾಸವಿ ಚಟ್ನಿ ಕರ್ನಾಟಕದ ರಸ್ತೆಯ ಆಹಾರದಲ್ಲಿ ವಿಶೇಷ. ಹೋಗಬೇಕಾದ  ಸ್ಥಳವದ್ದು. ಅಕ್ಕಿ ರೋಟಿ , ಪಡ್ಡು(ಸಣ್ಣ ಲಘುವಾಗಿ ಹುರಿದ ಇಡ್ಲಿ) ಮತ್ತು ದೋಸೆ ಇಲ್ಲಿ ಮೂಲವಾದ ತಿಂಡಿಗಳು.ಇಲ್ಲಿ ೨೦ ವರ್ಷ ಕಲೆದ ಅಂಗಡಿಯಲ್ಲಿ ಸಾರ್ವಕಾಲಿಕ ನೆಚ್ಚಿನ ಹಾಲು ಬಾದಮ್ ನಂತಹ ರಿಫ್ರೆಶ್ ಹಾಲುಗಲು ಮೇಲೆ ಚೆರಿ ಬಡಿಸಲಾಗುತ್ತದ ಇರುವ ಅಹಾರಗಳು ಮಾರಾಟವಾಗುತ್ತದ್ದೆ, ಗುಲಾಬಿ ಹಾಲು, ಲಸ್ಸಿ ಮತ್ತು ರಾಬ್ರಿ. ಅಂತಿಮವಾಗಿ ನಡಿಯುವ ರಸ್ಥೆಯಲ್ಲೆ, ಬೆಣ್ಣೆ, , ಅಮ್ಲ, ಐಸ್ ಕ್ರೀಂ, ಮತ್ತು ತಾಜಾ ಹಣ್ಣಿನಲ್ಲಿ ಮಾಡಿದ ಇಳಿಗಾಲದ ಮಿಶ್ರಣವಾಗಿದ್ದು ಆಸ್ವಾದಿಸುವ ಶಿವಣ್ಣನ ಗುಲ್ಗನ್ ಸ್ಟಾಲ್ನಲ್ಲಿ ಮಾರಾಟವಾಗುತ್ತದ್ದೆ .ಮನೆಗೆ ಕೆಲವು ಪರಿಮಳಯುಕ್ತ ಗುಲ್ಗನ್  ಪ್ಯಾಕ್ ಮರೆಯಬಾರದ್ದು.

ತಿಂಡಿ ಬೀದಿ ಬೆಂಗಳೂರಿಗೆ ಪ್ರಯಾಣಕರ ಬಂದು ಹೋಗುವ ಜಾಗವಾಗಿದೆ. ವಾರದಲ್ಲಿ ಸಾಕಷ್ಟು ತುಂಬಾ ಇಲ್ಲಿ ಕಿಕ್ಕಿರಿದಾಗ, ಬೆಂಗಳೂರು ರಸ್ತೆ ನಿಜವಾಗಿಯೂ ತನ್ನದೇ ಆದ ಒಂದು ಪರಿಮಳವನ್ನು ಬೆಳೆಯುತ್ತದೆ.ಸಜ್ಜನ್ ರಾವ್ ಸರ್ಕಲ್, ಮಿನರ್ವ ಸರ್ಕಲ್, ಆರ್.ವಿ. ರಸ್ತೆ ಮತ್ತು ನ್ಯಾಷನಲ್ ಕಾಲೇಜ್ಗಲ ದಕ್ಷಿಣ ಬೆಂಗಳೂರಿನಲ್ಲಿ ನಡುವೆ ಸ್ಯಾಂಡ್ವಿಚ್ಯಾಗಿದ್ದೆ

ಬೆಂಗಳೂರು
ಯೂಟ

ಯೂಟ () ಅಮೇರಿಕ ಸಂಯುಕ್ತ ಸಂಸ್ಥಾನದ ಪಶ್ಚಿಮ ಭಾಗದಲ್ಲಿನ ಒಂದು ರಾಜ್ಯ. ೧೮೯೬ರಲ್ಲಿ ಸಂಸ್ಥಾನದ ೪೫ನೇ ರಾಜ್ಯವಾಗಿ ಸೇರಿದ ಈ ರಾಜ್ಯದ ರಾಜಧಾನಿ ಸಾಲ್ಟ್ ಲೇಕ್ ಸಿಟಿ. ಈ ರಾಜ್ಯದ ಹೆಸರು ಅಮೇರಿಕದ ಮೂಲವಾಸಿ ಜನಾಂಗಗಳಲ್ಲಿ ಒಂದಾದ ಯೂಟ್ ಜನಾಂಗದಿಂದ ಬಂದಿದೆ

ಮೂಲಗಳು ಮತ್ತು ಟಿಪ್ಪಣಿಗಳು 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಯೂಟ
ಆರೆಗನ್

ಆರೆಗನ್ () ಅಮೇರಿಕ ಸಂಯುಕ್ತ ಸಂಸ್ಥಾನದ ಪಶ್ಚಿಮ ಭಾಗದಲ್ಲಿನ ಒಂದು ರಾಜ್ಯ. ಶಾಂತ ಮಹಾಸಾಗರದ ತೀರದಲ್ಲಿರುವ ಈ ರಾಜ್ಯದ ಉತ್ತರಕ್ಕೆ ವಾಷಿಂಗ್ಟನ್, ದಕ್ಷಿಣಕ್ಕೆ ಕ್ಯಾಲಿಫೊರ್ನಿಯ, ದಕ್ಷಿಣ ಪೂರ್ವಕ್ಕೆ ನೆವಾಡ ಮತ್ತು ಪೂರ್ವಕ್ಕೆ ಐಡಾಹೊ ರಾಜ್ಯಗಳು ಇವೆ.

ಮೂಲಗಳು ಮತ್ತು ಟಿಪ್ಪಣಿಗಳು 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಆರೆಗನ್
ಕತ್ರಿನಾ ಕೈಫ್

ತನ್ನ ಮುಗ್ಧ ಮುಗುಳ್ನಗೆ, ಸಿಘ್ದ ಲಾವಣ್ಯ, ಹಾಗೂ ಅಪರಿಮಿತ ಸಂದರ್ಯಗಳ ಖಣಿಯಾಗಿರುವ ಕತ್ರೀನ ಕೈಫ್ ಚಿತ್ರರಸಿಕರ ಮನವನ್ನು ಸೂರೆಗೊಂಡಿದ್ದಾಳೆ. ಅತಿ-ಸೆಕ್ಸೀ ಕನ್ಯೆ ಎಂಬ ಹಣೆಪಟ್ಟಿ ಅವಳಿಗೆ ಬಂದಿದೆ. ಚಿತ್ರ-ನಟನೆ, ಇನ್ನೂ  ಅವರು ಕಲಿಯಬೇಕಾದ ಪಾಠವಾಗಿದೆ.

ಜನನ ಹಾಗೂ ಬಾಲ್ಯ 
ಕತ್ರೀನಾರ ತಂದೆ, 'ಕೈಫ್'.  ಅಪ್ಪಟ ಕಾಶ್ಮೀರದ ಮುಸಲ್ಮಾನರು. ತಾಯಿ, 'ಸುಸಾನ್,' ಬ್ರಿಟಿಷ್ ಮೂಲದ ಕ್ರಿಶ್ಚಿಯನ್ನರು. ಹುಟ್ಟಿದ್ದು, ಹಾಂಕಾಂಗ್ ನಲ್ಲಿ. ೧೯೮೪ ರ ಜುಲೈ, ೧೬ ರಂದು. ಬೆಳೆದದ್ದು ಇಂಗ್ಲೆಂಡ್ ನಲ್ಲಿ. ಈಗ ಕತ್ರೀನಾ, ಹಲವು ವರ್ಷಗಳಿಂದ ಮುಂಬೈನಲ್ಲಿ ನೆಲೆಸಿದ್ದು, ಬಾಲಿವುಡ್ ನಲ್ಲಿ ತನ್ನ ನಟನೆಯ ಅಸ್ತಿತ್ವವನ್ನು ಕಂಡುಕೊಳ್ಳಲು ಹವಣಿಸುತ್ತಿದ್ದಾಳೆ. ಅಮ್ಮ, 'ಹಾರ್ವರ್ಡ್ ವಿಶ್ವವಿದ್ಯಾಲಯದ ಕಾನೂನು ಪದವೀಧರೆ,' ಕತ್ರೀನಾ ಇನ್ನೂ ಚಿಕ್ಕವಳಿದ್ದಾಗಲೇ ತಂದೆ-ತಾಯಿ ಬೇರೆಯಾದರು. ಅದರ ತರುವಾಯ ಕತ್ರೀನಾ, ಅಮ್ಮನ ಜೊತೆಗೆ ಬಂದು ಇಂಗ್ಲೆಂಡ್ ನಲ್ಲೇ ನೆಲೆಸಿದಳು. ಅವಳಿಗೆ,  ೭ ಜನ ಸಹೋದರಿಯರಿದ್ದಾರೆ. ೧೪ ನೇ ವಯಸ್ಸಿನಲ್ಲೇ 'ಮಾಡಲಿಂಗ್,'  ಮಾಡಲು ಶುರುಮಾಡಿದಳು. ಮನೆಯ ಅಸ್ಥಿರ-ಪರಿತ್ಶಿತಿ, ಮತ್ತು ಬಿಡುವಿಲ್ಲದ ವಾತಾವರಣದಿಂದಾಗಿ, ಸ್ಕೂಲ್ ನಂತರ  ಕಾಲೆಜ್ ಮೆಟ್ಟಿಲು ಹತ್ತಲೇ ಇಲ್ಲ.

'ಕೈಝಾದ್ ಗುಸ್ತಾದ್' ರವರು,ಕತ್ರೀನಾಗೆ, ಬಾಲಿವುಡ್ ಗೆ, ಬರಲು ಆಹ್ವಾನಿಸಿದರು
'ಕೈಝಾದ್ ಗುಸ್ತಾದ್', 'ಬೂಮ್,'  ಚಿತ್ರದಲ್ಲಿನ ಪಾತ್ರಕ್ಕಾಗಿ ಮುಂಬೈನ ಬಾಲಿವುಡ್ ಗೆ ಬರಲು ಆಹ್ವಾನಿಸಿದರು. ಮುಂಬೈನಲ್ಲಿ ಮಾಡೆಲಿಂಗ್ ಮಾಡುತ್ತಿದ್ದ ಅವರಿಗೆ ಚಿತ್ರಗಳಲ್ಲಿ ಅಂತಹ ಅವಕಾಶಗಳು ಸಿಗಲಿಲ್ಲ. 'ಸಲ್ಮಾನ್ ಖಾನ್',  ಜೊತೆಗಿನ ಗೆಳೆತನದಿಂದ ಅವಳು ಪ್ರಸಿದ್ಧಿಪಡೆದಳು. ಅವಳ ಹಿಂದಿ ಉಚ್ಚಾರಣೆ ಬ್ರಿಟಿಷ್ ಶೈಲಿಯದಾಗಿತ್ತು. ಹಿಂದಿ ಭಾಷೆ ಮಾತಾಡಲು ಬರುತ್ತಿರಲಿಲ್ಲ. ಆಗ, ಕತ್ರಿನಾಗೆ ನೆರವಾದವರು, 'ಅಕ್ಷಯ್ ಕುಮಾರ್'. ಅವರ ಜೊತೆ ಮಾಡಿದ ಚಿತ್ರಗಳು ಜನರಿಗೆ ಸ್ವಲ್ಪ-ಪ್ರಿಯವಾದವು. ಕತ್ರೀನಾ-ಸಲ್ಮಾನ್ ಜೋಡಿಯಲ್ಲಿ ನಿರ್ಮಿಸಿದ 'ಯುವರಾಜ್,' ಚಿತ್ರ, ನಿರೀಕ್ಷಿಗೆ ತಕ್ಕಂತಿರದ 'ಫ್ಲಾಪ್,' ಆಯಿತು. ಇತ್ತೀಚಿಗಷ್ಟೇ ತೆರೆಕಂಡ 'ಜಾನ್, 'ನೀಲ್ ನಿತಿನ್,' ಜೊತೆಗೆ ನಟಿಸಿದ ಇನ್ನೊಂದು ಚಿತ್ರ,  ನ್ಯೂಯಾರ್ಕ್, ಬಾಕ್ಸ-ಆಫೀಸ್ ನಲ್ಲಿ, ಯಶಸ್ಸನ್ನು ಕಂಡು ಮುನ್ನುಗ್ಗುತ್ತಿದೆ .ಕತ್ರೀನಾಗೆ, ನಟನೆ ಬರುವುದಿಲ್ಲ. ಭಾಷೆ ಅಷ್ಟಕ್ಕಷ್ಟೆ, ಎಂದು ಎಲ್ಲರೂ ಮೂಗುಮುರಿಯುತ್ತಿದ್ದರು. ಈಗ ಅವರು ಅದನ್ನು ಬದಲಾಯಿಸಬೇಕಾಗಿದೆ.

೨೦೦೮ ರ ಏಷ್ಯಾದ 'ಅತಿ ಸೆಕ್ಸೀ-ಯುವನಟಿ,'ಕತ್ರೀನಾ' 
೨೦೦೮ ರ ಏಷ್ಯಾದ 'ಅತಿ ಸೆಕ್ಸೀ ಯುವ-ನಟಿ,' ಯೆಂದು ಆಯ್ಕೆಯಾಗಿದ್ದಾಳೆ. ಮತ್ತೊಂದು ವಿಕ್ರಮ ಅವಳಿಗೆ ಗೊತ್ತಿಲ್ಲದಂತೆ ಅಂಟಿದ್ದು, 'ಇಂಟರ್ನೆಟ್' ನ, 'ಗೋಗಲ್ ಶೋಧ,' ದಲ್ಲಿ ಅತಿ ಹೆಚ್ಚು ಬಾರಿ ಹುಡುಕಿದ 'ಭಾರತೀಯ ಸೆಲೆಬ್ರಿಟಿ,' ಯ ಖ್ಯಾತಿ ಅವಳಿಗಿದೆ. ಭಾರತದ 'ಬಾರ್ಬಿ ರೂಪದರ್ಶಿ,' ಯಾಗಿದ್ದಾಳೆ. 'ಯುವ-ಹೃದಯಗಳ ಮಿಡಿತಗಳ ವೇಗವನ್ನು ಹೆಚ್ಚಿಸುವ ಪಟ್ಟದರಸಿ,' ಎಂದೇ ಪ್ರಖ್ಯಾತಿಯಾಗಿದ್ದಾರೆ.

ಹಿಂದಿ ಚಲನ-ಚಿತ್ರರಂಗದಲ್ಲಿ ಇನ್ನೂ ಹೆಸರುಮಾಡುವುದಿದೆ
ಕತ್ರೀನಾ, ಒಬ್ಬ ಅಂದ-ಚೆಂದದ, ಅತ್ಯಂತ ಆಕರ್ಷಕ ಅಂಗಸೌಷ್ಟವದ, ಚೆಲುವಿನ ನಗೆಮೊಗದ, ಯುವತಿ. ಅವರು ಜಾಹಿರಾತ್ ವಲಯದಲ್ಲಿ ಪ್ರಚಂಡ ಚನಪ್ರಿಯತೆಯನ್ನು ಹೊಂದಿದ್ದಾರೆ. ಹಿಂದಿ ಚಲನಚಿತ್ರಗಳಲ್ಲಿ ಹೆಚ್ಚಿನ ನಟನಾಭಿನಯಕಲಿಯುತ್ತಿದ್ದಾರೆ. ಬಳಕೆಯ ಹಿಂದಿಭಾಷೆಯನ್ನೂ ಕಲಿಯುತ್ತಿದ್ದಾರೆ.

ಫಿಲ್ಮೋಗ್ರಾಫಿ

ಪ್ರಶಸ್ತಿಗಳು

ಬಿಗ್ ಸ್ಟಾರ್ ಎಂಟರ್ಟೈನ್ಮೆಂಟ್ ಪ್ರಶಸ್ತಿ

ಉಲ್ಲೇಖಗಳು

ಬಾಲಿವುಡ್ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ

oc:Katrina Kaif
ಬಾಲ್ಟಿಕ್ ಸಮುದ್ರ

ಬಾಲ್ಟಿಕ್ ಸಮುದ್ರ ಉತ್ತರ ಯುರೋಪಿನಲ್ಲಿರುವ ಒಂದು ಒಳನಾಡಿನ ಲವಣ ಸಮುದ್ರ. ಇದು ಸ್ಕ್ಯಾಂಡಿನೇವಿಯ ದ್ವೀಪಕಲ್ಪ, ಮೂಲ ಯುರೋಪ್ ಮತ್ತು ಡ್ಯಾನಿಶ್ ದ್ವೀಪಗಳಿಂದ ಸುತ್ತುವರೆದಿದೆ. ಈ ಸಮುದ್ರವು ಬಿಳುಪು ಸಮುದ್ರ ಮತ್ತು ಉತ್ತರ ಸಮುದ್ರಗಳಿಗೆ ಕೃತಕವಾದ ಕಾಲುವೆಗಳಿಂದ ಸಂಪರ್ಕ ಹೊಂದಿದೆ.

ದೇಶಗಳು 
ಬಾಲ್ಟಿಕ್ ಸಮುದ್ರಕ್ಕೆ ಗಡಿ ಹೊಂದಿರುವ ದೇಶಗಳು:
 ಡೆನ್ಮಾರ್ಕ್
 ಎಸ್ಟೊನಿಯ
 ಫಿನ್ಲೆಂಡ್
 ಜರ್ಮನಿ
 ಲ್ಯಾಟ್ವಿಯ
 ಲಿಥುವೇನಿಯ
 ಪೋಲೆಂಡ್
 ರಷ್ಯಾ
 ಸ್ವೀಡನ್

ಸಮುದ್ರಗಳು
ಯುರೋಪ್
ಸಿಖ್ ಧರ್ಮದ ಗುರುಗಳು

ಸಿಖ್ ಧರ್ಮವು ಗುರು ನಾನಕ್ ಮತ್ತು ಒಂಬತ್ತು ಇತರ ಸಿಖ್ ಧರ್ಮದ ಗುರುಗಳಿಂದ ೧೪೬೯ರಿಂದ ೧೭೦೮ರ ಅವಧಿಯಲ್ಲಿ ಸ್ಥಾಪಿತವಾಯಿತು. ಬಹುತೇಕ ಎಲ್ಲ ಗುರುಗಳು ಉತ್ತರ ಭಾರತದಲ್ಲಿ ಜನಿಸಿದರೂ ಎಲ್ಲರೂ ದೂರ ಪಶ್ಚಿಮದ ಇರಾಕ್‌ನಿಂದ ಹಿಡಿದು ಪೂರ್ವದಲ್ಲಿ ಅಸ್ಸಾಮ್ ಮತ್ತು ದಕ್ಷಿಣದಲ್ಲಿ ಶ್ರೀಲಂಕಾದ ವರೆಗೆ ವ್ಯಾಪಕವಾಗಿ ಸಂಚಾರ ಮಾಡಿದರು. ಮೊದಲನೆಯ ಗುರುಗಳಾದ ಗುರು ನಾನಕರು ಇಂದಿನ ಪಾಕಿಸ್ತಾನದಲ್ಲಿ ಜನಿಸಿದರೆ ಹತ್ತನೆಯ ಗುರುಗಳಾದ ಗುರು ಗೋಬಿಂದ್ ಸಿಂಗ್ ಆಧುನಿಕ ಭಾರತದ ಬಿಹಾರದಲ್ಲಿನ ಪಟ್ನಾದಲ್ಲಿ ಜನಿಸಿದರು

ಸಿಖ್ ಗುರು ತೇಜ್ ಬಹದ್ದೂರ್ ಮೊಘಲರ ಔರಂಗಜೇಬನಿಂದ ಮರಣ ದಂಡನೆಗೆ ಒಳಗಾದವರು.

ಹಾಗೆಯೇ ಸಿಖ್ ಗುರು ಅರ್ಜುನ್ ದೇವ ಜಹಾಂಗೀರ್ ನಿಂದ ಮರಣ ದಂಡನೆಗೆ ಒಳಗಾದವರು.

ಸಿಖ್ ಧರ್ಮದಲ್ಲಿ 10ಜನ ಗುರುಗಳು ತಮ್ಮ ಧರ್ಮಕ್ಕೆ ಅತ್ಯುತ್ತಮ ಕೊಡುಗೆಯನ್ನು ನೀಡಿದ್ದಾರೆ..

ಸಿಖ್ ಧರ್ಮಗುರುಗಳ ಪಟ್ಟಿ

ಸಿಖ್ ಧರ್ಮದ ಗುರುಗಳು
ಯೋಗರಾಜ ಭಟ್

ಯೋಗರಾಜ ಭಟ್ ಮೂಲತ: ಕುಂದಾಪುರ ತಾಲೂಕಿನ ಮಂದಾರ್ತಿಯವರು. ಅಲ್ಲಿ ಬಾಲ್ಯವನ್ನು ಕಳೆದು ಮುಂದೆ ಅವರ ಕುಟುಂಬ ಉತ್ತರ ಕನ್ನಡ ಜಿಲ್ಲೆಯಲ್ಲಿ ನೆಲೆಸಿತು. ಭಟ್ಟರು ಕಾಲೇಜು ಶಿಕ್ಷಣವನ್ನು ಮ್ಯಸೂರಿನಲ್ಲಿ ಮುಗಿಸಿದರು. ನಿರ್ದೇಶಕ ಸುನಿಲ್ ಕುಮರ್ ದೇಸಾಯಿಯವರ ಜೊತೆಯಲ್ಲಿ ಸಹಾಯಕ ನಿರ್ದೇಶಕರಾಗಿ ಚಿತ್ರರಂಗ ಪ್ರವೇಶಿಸಿದರು. ದೊರದರ್ಶನದಲ್ಲಿ ಧಾರವಾಹಿಗಳನ್ನು ನಿರ್ದೇಶಿಸಿದರು. "ಮಣಿ" ಅವರ ಮೊದಲ ನಿರ್ದೇಶನದ ಚಿತ್ತ್ರವಗಿದ್ದು, ಮುಂಗಾರು ಮಳೆ ಅವರಿಗೆ ಖ್ಯಾತಿಯನ್ನು ತಂದುಕೊಟ್ಟಿತು.
ಇವರ ನ೦ತರದ ಚಲನಚಿತ್ರಗಳು, ಗಾಳಿಪಟ,  ಮನಸಾರೆ, ಪಂಚರಂಗಿ, ಪರಮಾತ್ಮ, ಡ್ರಾಮಾ,  ಇತ್ಯಾದಿ.
ಅವರ ವಾಸ್ತು ಪ್ರಕಾರ ಚಲನಚಿತ್ರ ತೆರೆಗೆ ಸಿದ್ಧವಾಗಿದೆ.

ಇವರ ಗೀತರಚನಾ ಶೈಲಿಯು ಪ್ರೇಕ್ಷಕರಿಗೆ ಬಹಳ ಮೆಚ್ಚುಗೆಯಾಗಿದೆ.

ವರ್ಷ               ಚಿತ್ರ
2001 	           ಚಕ್ರ (ಧಾರವಾಹಿ)
2003             ಮಣಿ		
2004             ರಂಗ ಎಸ್ಸೆಸ್ಸೆಲ್ಸಿ
2006             ಮುಂಗಾರುಮಳೆ

2008             ಗಾಳಿಪ

ಟ
2008            ಇಂತಿ ನಿನ್ನ ಪ್ರೀತಿಯ
2009             ಮನಸಾರೆ
2010             ಪಂಚರಂಗಿ
2011              ಪರಮಾತ್ಮ
2012             ಡ್ರಾಮ
2014            ವಾಸ್ತು ಪ್ರಕಾರ
2015            ದನ ಕಾಯೋನು( ಚಿತ್ರೀಕರಣದಲ್ಲಿದೆ)
2017.           ಮುಗುಳುನಗೆ 
2018.          ಪಂಚತಂತ್ರ
2021.          ಗಾಳಿಪಟ 2        

ಕನ್ನಡ ಚಲನಚಿತ್ರ ನಿರ್ದೇಶಕರು
ಬಾಬಾ ಬುಡನ್‌ಗಿರಿ

ದತ್ತಗಿರಿ / ಚಂದ್ರದ್ರೋಣ ಪರ್ವತ ಯು (ಅಥವಾ ಚಂದ್ರದ್ರೋಣ ಪರ್ವತ  ಅಥವಾ ಚಂದ್ರದ್ರೋಣಗಿರಿ ) ಭಾರತದ ಪಶ್ಚಿಮ ಘಟ್ಟಗಳ ದತ್ತಗಿರಿ ಬೆಟ್ಟದ ಸಾಲು/ ಚಂದ್ರದ್ರೋಣ ಪರ್ವತ ಸಾಲಿನಲ್ಲಿರುವ ಒಂದು ಬೆಟ್ಟ.  ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯಲ್ಲಿ ಸ್ಥಿತವಾದ ದತ್ತಗಿರಿ/ ಚಂದ್ರದ್ರೋಣ ಪರ್ವತ  ಹಿಂದೂ ಯಾತ್ರೆಯರಿಗೆ  ಪ್ರಸಿದ್ಧ ದೇವಸ್ಥಾನಕ್ಕಾಗಿ ಪರಿಚಿತವಾಗಿದೆ. ಮುಳ್ಳಯ್ಯನಗಿರಿ ಮತ್ತು ದತ್ತಗಿರಿ/ ಚಂದ್ರದ್ರೋಣ ಪರ್ವತ(ಎತ್ತರ ೧೮೯೫ ಮಿ.) ದತ್ತಗಿರಿ/ ಚಂದ್ರದ್ರೋಣ ಪರ್ವತ  ಸಾಲಿನಲ್ಲಿರುವ ಪರ್ವತ ಶಿಖರಗಳು. ಒಟ್ಟಾರೆಯಾಗಿ ಈ ಶಿಖರಗಳು ಅವರು ಸ್ವಾಭಾವಿಕವಾಗಿ ಅರ್ಧ ಚಂದ್ರನ ಆಕಾರವನ್ನು ಹೋಲುವ ಕಾರಣಕ್ಕಾಗಿ, ಇವನ್ನು 'ಚಂದ್ರದ್ರೋಣ ಪರ್ವತಶ್ರೇಣಿ' ಎಂದು ಕರೆಯಲಾಗುತ್ತದೆ.
ಮುಳ್ಳಯ್ಯನ ಗಿರಿಯು  ಚಂದ್ರದ್ರೋಣ ಪರ್ವತ  ಅತ್ಯುನ್ನತ ಶಿಖರವಾಗಿದೆ. ೧೯೩೦ ಮೀಟರ್ (೬೩೧೭ ಅಡಿ) ಎತ್ತರ ಹೊಂದಿರುವ ಇದು ಹಿಮಾಲಯ ಮತ್ತು ನೀಲಗಿರಿ ಬೆಟ್ಟಗಳ ನಡುವಿನ ಅತ್ಯಂತ ಎತ್ತರದ ಶಿಖರವಾಗಿದೆ.  ಮುಳ್ಳಯ್ಯನ ಗಿರಿ  ಚಂದ್ರದ್ರೋಣ ಪರ್ವತ  ಹಾದಿಯು ಪ್ರಸಿದ್ಧ ಚಾರಣ ಪಥವಾಗಿದೆ.

ಸ್ಥಳನಿರ್ದೇಶನ
ಇದು ಚಿಕ್ಕಮಗಳೂರು ಪಟ್ಟಣದಿಂದ ಉತ್ತರಕ್ಕೆ ೨೫ ಕಿ.ಮೀ. ದೂರದಲ್ಲಿಯೂ ಬೆಂಗಳೂರಿನಿಂದ ಸುಮಾರು ೨೫೦ ಕಿ.ಮೀ.ಗೂ ಹೆಚ್ಚು ದೂರದಲ್ಲಿದೆ. ಮುಳ್ಳಯ್ಯನ ಗಿರಿಯು ಚಿಕ್ಕಮಗಳೂರಿನಿಂದ ಬಾಬಾಬುಡನ್ ಗಿರಿಗೆ ಹೋಗುವ ದಾರಿಯಲ್ಲಿ ಸುಮಾರು ೧೫ ಕಿ.ಮೀಗೆ ಸಿಕ್ಕುತ್ತದೆ.

ಹತ್ತಿರದ ಪ್ರೇಕ್ಷಣೀಯ ಸ್ಥಳಗಳು
ಗುಹೆಗಳು- ಮೂರು ದೊಡ್ಡ ಗುಹೆಗಳು - ಇಲ್ಲಿ ಮೂವರು ಸಿದ್ಧರ ಪ್ರತಿಮೆಗಳು ಮತ್ತು ಗದ್ದಿಗೆಗಳು ಇದ್ದು ಅವರ ಗೌರವಾರ್ಥ ಪ್ರತಿವರ್ಷ ಜಾತ್ರೆಯು ನಡೆಯುತ್ತದೆ ಹೊಂದಿರುತ್ತವೆ ಪವಿತ್ರವಾಗಿರದ ಹೇಳಲಾಗುತ್ತದೆ. ಸುತ್ತಣ ಮನಮೋಹಕ ದೃಶ್ಯಾವಳಿಯಿಂದಾಗಿ ಇದು ಜನಪ್ರಿಯ ಯಾತ್ರಾಸ್ಥಳವಾಗಿದೆ. 
ಸೀತಾಳ- ಒಂದು ಮಠವನ್ನೂ  ಮತ್ತು 'ಸೀತಾಳ-ಮಲ್ಲಿಕಾರ್ಜುನ' ಎಂಬ ಜೋಡಿ ದೇವಾಲಯಗಳನ್ನು  ಹೊಂದಿದೆ.
ಜಲಪಾತಗಳು- ಸ್ವಲ್ಪ ದೂರದಲ್ಲಿ ಗದಾತೀರ್ಥ, ನೆಲ್ಲಿಕಾಯಿ ತೀರ್ಥ ಮತ್ತು ಕಾಮನಾತೀರ್ಥಗಳಿವೆ. ಮಹಾಭಾರತದಲ್ಲಿನ ಭೀಮನು ಅಜ್ಞಾತವಾಸದ ಸಂದರ್ಭದಲ್ಲಿ ತನ್ನ ತಾಯಿಯ ನೀರಡಿಕೆಯನ್ನು ಹಿಂಗಿಸಲು ತನ್ನ ಗದೆಯಿಂದ ಗದಾತೀರ್ಥವನ್ನು ಮಾಡಿದನು ಎಂಬ ಪ್ರತೀತಿ ಇದೆ. 
ನೆಲ್ಲಿಕಾಯಿತೀರ್ಥವು ಮಾಣಿಕ್ಯಧಾರಾ ಜಲಪಾತದಿಂದ ಆಗಿದೆ.
 ಮಾಣಿಕ್ಯಧಾರಾ ಜಲಪಾತವು ಕೆಮ್ಮಣ್ಣುಗುಂಡಿಯ ಹತ್ತಿರ ಇದೆ. ಇದು ಚಿಕ್ಕಮಗಳೂರಿನಿಂದ ೪೦ ಕಿ.ಮೀ. ದೂರ. ೧೭ನೇ ಶತಮಾನದಲ್ಲಿ ಸೂಫಿ ಸಂತರಾದ ಬಾಬಾ ಬುಡನ್  ರವರು ಇಲ್ಲಿದ್ದರು. ಹನ್ನೆರಡು ವರ್ಷಕ್ಕೆ ಒಮ್ಮೆಯಂತೆ ಇಲ್ಲಿ ಅಪರೂಪವಾದ ಕುರಿಂಜಿ ಹೂಗಳು ಅರಳುತ್ತವೆ. ಇತ್ತೀಚೆಗೆ  ಇದು ಸಂಭವಿಸಿದ್ದು ೨೦೦೬ ರಲ್ಲಿ.

ಪಶ್ಚಿಮ ಘಟ್ಟಗಳು
ಚಿಕ್ಕಮಗಳೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಶ್ಚುತ್ವ ಸಂಧಿ

'ಸ' ಕಾರ 'ತ' ವರ್ಗಗಳಿಗೆ  'ಶ' ಕಾರ 'ಚ' ವರ್ಗಾಕ್ಷರಗಳು ಪರವಾದಾಗ  'ಸ' ಕಾರಕ್ಕೆ 'ಶ' ಕಾರವೂ  'ತ' ವರ್ಗಕ್ಕೆ 'ಚ' ವರ್ಗವು ಆದೇಶವಾಗಿ ಬರುತ್ತದೆ.

ಉದಾ:- 
 ಮನಸ್+ಶುದ್ದಿ = ಮನಶ್ಶುದ್ದಿ 
 ಜಗತ್+ಜ್ಯೋತಿ = ಜಗಜ್ಯೋತಿ
 ಸತ್ + ಜನ = ಸಜ್ಜನ
 ಪಯಸ್ + ಶಯನ = ಪಯಶ್ಶಯನ

ಉಲ್ಲೇಖ

[[ವರ್ಗ:ಕನ್ನಡ ವ್ಯಾಕರಣ]
ಕೊಟ್ಯಾಧೀಶ್ವರ ಬಿಡಿಸಿ ಬರೆಯುವ ವಿಧಾನ

]
ಅಧಿಕಾರ (ಸಾಮಾಜಿಕ ಮತ್ತು ರಾಜಕೀಯ)

ಅಧಿಕಾರವು ಒಂದು ವಸ್ತುವು, ಇತರ ವಸ್ತುಗಳ ವರ್ತನೆಯನ್ನು ಒಳಗೊಂಡಂತೆ, ಅದರ ಸುತ್ತಲಿನ ಪರಿಸ್ಥಿತಿಯನ್ನು ನಿಯಂತ್ರಿಸುವ ಸಾಮರ್ಥ್ಯದ ಪರಿಮಾಣ. ಹಲವುವೇಳೆ ಅಧಿಕಾರ ಪದದ ಬದಲು ಸಾಮಾಜಿಕ ವ್ಯವಸ್ಥೆಯಿಂದ ನ್ಯಾಯಬದ್ಧವೆಂದು ತಿಳಿಯಲಾದ ಪ್ರಾಧಿಕಾರ ಪದವನ್ನು ಬಳಸಲಾಗುತ್ತದೆ. ಅಧಿಕಾರವು ಅನ್ಯಾಯ ಅಥವಾ ಕೆಡುಕೆಂದು ಕಾಣಬಹುದಾದರೂ ಅಧಿಕಾರದ ಬಳಕೆಯು ಸಾಮಾಜಿಕ ಪ್ರಾಣಿಗಳಾಗಿರುವ ಮಾನವರಿಗೆ ಸಹಜವೆಂದು ಒಪ್ಪಿಕೊಳ್ಳಲಾಗುತ್ತದೆ.

ತತ್ತ್ವಶಾಸ್ತ್ರದ ಪರಿಭಾಷೆ
ತತ್ವಶಾಸ್ತ್ರ
ಶೃತಿ ಕೋಟ್ಯಾನ್

೧೭ ರ ಹರೆಯದ ’ಶೃತಿ ಕೋಟ್ಯಾನ್’, ಸದ್ಯಕ್ಕೆ ಮುಂಬಯಿ ನಗರದ ಮಾಟುಂಗಾದಲ್ಲಿರುವ ’ರಾಮ್ ನಾರಾಯನ್ ರುಯ ಕಾಲೇಜ್,’ ನಲ್ಲಿ, ಎಚ್. ಎಸ್. ಸಿ. ವ್ಯಾಸಂಗ ಮಾಡುತ್ತಿದ್ದಾಳೆ. ಶೃತಿ ೧೨ ನೇ ತರಗತಿಯ ಮೆರಿಟ್ ಅಂಕಗಳನ್ನು ಪಡೆಯುವ ಒತ್ತಡ ಹಾಗೂ ಆವಶ್ಯಕತೆಗಳನ್ನು ಬಲ್ಲಳು. ಕಾಲೇಜ್ ನ ಪರೀಕ್ಷೆಗಳಲ್ಲಿ  ಉತ್ತಮ ಅಂಕಗಳನ್ನು ಪಡೆಯುತ್ತಿರುವ ಶೃತಿ, ಭರತನಾಟ್ಯ-ನೃತ್ಯದಲ್ಲಿ ಅತೀವ ಆಸಕ್ತಿಹೊಂದಿದ್ದಾಳೆ. ನೃತ್ಯದ ಬಗ್ಗೆ ಹೆಚ್ಚು ಗೀಳು. ತನ್ನ ೬ ನೇವಯಸ್ಸಿನಲ್ಲೇ ಅದು ಅವಳ ತಲೆಯಲ್ಲಿ ಚೆನ್ನಾಗಿ ಬೇರೂರಿತ್ತು. ಶೃತಿ 'ಉತ್ತಮ ಜಾನಪದ-ನೃತ್ಯಪಟು,' ವೂ ಹೌದು. ಈಗ, ಆಕೆ ಭರತನಾಟ್ಯದಲ್ಲಿ ಮುಂಬಯಿನ ಕಲಾರಸಿಕರಿಗೆ ಪರಿಚಿತಳಾಗಿದ್ದಾಳೆ.

ಬಾಲ್ಯ ಹಾಗೂ ವಿದ್ಯಾಭ್ಯಾಸ
ಮುಂಬಯಿನ ದಾದರ್ ಉಪನಗರದ ವಾಸಿಯಾದ ಶ್ರುತಿ, ದಕ್ಷಿಣ ಕನ್ನಡದ ’ಹಳೆಯಂಗಡಿ,’ ಯ ಮೂಲದಿಂದ ಬಂದವಳು. ತಂದೆ, 'ಕಿಶೋರ್ ಕೋಟ್ಯಾನ್,  ತಾಯಿ, 'ಉದ್ಯಾವರ ಸವಿತಾ ಕೋಟ್ಯಾನ್,'  ದಂಪತಿಗಳ ಪುತ್ರಿಯಾದ ಶೃತಿ,  ಈಗ 'ಭರತ ನಾಟ್ಯಂ-ರಂಗ ಪ್ರವೇಶ,'ಕ್ಕೆ ಸಿದ್ಧಳಾಗುತ್ತಿದ್ದಾಳೆ.

’ಶೃತಿ ಕೋಟ್ಯಾನ್,’ ನೃತ್ಯಗುರುಗಳು
’ಡಾ. ಸಂದ್ಯಾ ಪುರೇಚಾರವರು’, ಅವಳ ನೃತ್ಯಗುರುಗಳು. 'ಆಂಗಿಕ ಅಭಿನಯ', ಭರತನಾಟ್ಯದಲ್ಲಿ, 'ಡಾಕ್ಟರೇಟ್,'  ಗಳಿಸಿದ್ದಾರೆ. ಇಂತಹ ನುರಿತ ಹೆಸರಾಂತ ಕಲಾವಿದೆಯಿಂದ ಪ್ರೇರಿತಳಾಗಿರುವ ಶ್ರುತಿ, ತಾನೂ ಎತ್ತರಕ್ಕೇರುವ ನಿಟ್ಟಿನಲ್ಲಿ ಪ್ರಯತ್ನಶೀಲಳಾಗಿದ್ದಾಳೆ. ಇಷ್ಟು ಚಿಕ್ಕ ಪ್ರಾಯದಲ್ಲೇ ಶೃತಿಯ ಸಾಧನೆಯಳನ್ನುಗಮನಿಸಿದರೆ, ವಿಸ್ಮಯವಾಗುತ್ತದೆ. ಪಟ್ಟಿ ಬೆಳೆಯುತ್ತಲೇ ಹೋಗುತ್ತದೆ.

ಇಂದಿನ ದಿನಗಳಲ್ಲಿ 'ಶೃತಿ', ಒಬ್ಬ ಹೊಣೆಗಾರಿಕೆಯ 'ನೃತ್ಯಾಂಗನೆ,' ಯಾಗಿ ಕಾಣಿಸಿಕೊಳ್ಳುತ್ತಿದ್ದಾಳೆ
 ೨೦೦೪ ರಲ್ಲಿ, ’ಭರತನಾಟ್ಯಂ ಇನ್ಫಾರ್ಮ್ ಕಲಾಪರಿಚಯ, ಮುಂಬಯಿ,’  ಇವರ ಥಿಯರಿ ಮತ್ತು ಪ್ರಾಯೋಗಿಕ ಪರೀಕ್ಷೆಗಳಲ್ಲಿ, ಅತ್ಯಂತ ಉಚ್ಚಮಟ್ಟದಲ್ಲಿ ತೇರ್ಗಡೆಹೊಂದಿದ್ದಾಳೆ. ಅದೇ ವರ್ಷದಲ್ಲಿ, ’ವೆಸ್ಟರ್ನ್ ಡ್ಯಾನ್ಸ್,’  ನಲ್ಲಿ, ’ಎ,’  ಗ್ರೇಡ್ ಸಿಕ್ಕಿದೆ.
 ೨೦೦೫ ರಲ್ಲಿ, ’ಸರ್ಫರೋಜಿ ರಾಜೆ ಭೋಸ್ಲೆ, ಭರತನಾಟ್ಯಮ್, ಟ್ರೇನಿಂಗ ಅಂಡ್ ರೆಸರ್ಚ್ ಸೆಂಟರ್,’  ನಲ್ಲಿ, ಥಿಯರಿ ಮತ್ತು ಪ್ರಾಕ್ಟಿಕಲ್ಸ್ ನಲ್ಲಿ ಪ್ರಥಮದರ್ಜೆಯಲ್ಲಿ ಉತ್ತೀರ್ಣಳಾಗಿದ್ದಾಳೆ.
 ೨೦೦೭ ರಲ್ಲಿ, ನಾಗಪುರದ, ’ರಾಮ್ ಟೆಕ್ ಭರತನಾಟ್ಯಂ ಕವಿ ಕುಲಗುರು ಸಂಸ್ಕೃತ ವಿಶ್ವ-ವಿದ್ಯಾಲಯ,’ ದ ಥಿಯರಿ ಹಾಗೂ ಪ್ರಾಕ್ಟಿಕಲ್ಸ್ ನಲ್ಲಿ ಪ್ರಥಮದರ್ಜೆಯಲ್ಲಿ ತೇರ್ಗಡೆಹೊಂದಿರುವುದಲ್ಲದೆ, 'ಬಂಗಾರದ ಪದಕ,' ವನ್ನು ತನ್ನದಾಗಿರಿಸಿಕೊಂಡಿದ್ದಾಳೆ.

ಹಲವಾರು ಪ್ರತಿಷ್ಠಿತ ಸಮಾರಂಭಗಳಲ್ಲಿ ಪ್ರದರ್ಶನ ಕೊಟ್ಟಿದ್ದಾಳೆ
 ’ವಾಯುಸೇನೆ-ದಿನ’,
 ’ವಿಶ್ವ ಪ್ರವಾಸ-ದಿನ,’
 ’ಕಿಂಗ್ ಫಿಶರ್ ಏರ್ಲೈನ್ಸ್ (ಏರ್ ಡೆಕ್ಕನ್) ರ ಪ್ರಥಮ ವಾರ್ಷಿಕೋತ್ಸವ’.
 ’ಮಾಜೀ ಭಾರತದ ಅಧ್ಯಕ್ಶ ಅಬ್ದುಲ್ ಕಲಾಂ ರವರ, ಸ್ವಾಗತ ಸಮಾರಂಭ,’
 ’ಪಂಚಮ್ ಫೆಸ್ಟಿವಲ್, ಮುಂಬಯಿ,’
 ’ಡಾನ್ ಬಾಸ್ಕೊ ಶಾಲೆಯಲ್ಲಿ ನಡೆದ ರೋಮ್ ನ ಪೋಪ್ ರವರ ಸ್ವಾಗತ ಸಮಾರಂಭ,’
 ’ಐ. ಎನ್. ಎಸ್. ವಿರಾಟ್, ’; ’ಐ, ಎನ್. ಎಸ್ ತ್ರಿಶೂಲ್,’,
 ’ವರ್ಲ್ಡ್ ಡಾಕ್ಟರ್ಸ್ ಫೋರಂ, ಮುಂಬಯಿ,’
 ’ಮಹಾರಾಷ್ಟ್ರ ರಾಜ್ಯ ಸರ್ಕಾರ ಆಯೋಜಿಸಿದ ಗಣರಾಜ್ಯೋತ್ಸವ’, ಮತ್ತು  ’ಮಹಾರಾಷ್ಟ್ರ ದಿನೋತ್ಸವದ ಸಮಾರಂಭದಂದು,’
 'ಮುಂಬಯಿನ,  ’ಗೇಟ್ ವೇ ಆಫ್ ಇಂಡಿಯ’ ದಲ್ಲಿ, ಪ್ರದರ್ಶಿಸಿದ, ’ಬುದ್ಧ ಚರಿತ್ರೆ ಬ್ಯಾಲೆ’, ಎಲ್ಲರ ಮನಸೆಳೆಯಿತು.

೨೦೦೯, ರ ಆಗಸ್ಟ್,  ೨೨ ರ ಸಂಜೆ, ಶೃತಿ ಕೋಟ್ಯಾನ್,'ಭರತನಾಟ್ಯ-ರಂಗಭೂಮಿ-ಪ್ರವೇಶ,
ಕಾಲೇಜಿನ ಪರೀಕ್ಷೆಗಳಲ್ಲಿ ಉತ್ತಮ ಅಂಕಗಳನ್ನು ಮೆರಿಟ್ ನ್ನೂ ಪಡೆಯುತ್ತಿರುವ ಶೃತಿ, ಪಠ್ಯೇತರ ವಲಯಗಳಲ್ಲೂ ವಿಶೇಷ ಆಸಕ್ತಿಯನ್ನು ಹೊಂದಿದ್ದಾಳೆ. ಮುಂಬಯಿನಗರದ, 'ಸಿದ್ಧಿವಿನಾಯಕ ಮಂದಿರ,' ದ ಬದಿಯಲ್ಲಿರುವ ’ರವೀಂದ್ರ ನಾಟ್ಯಮಂದಿರ,’ ದಲ್ಲಿ,  ಆಗಸ್ಟ್,  ೨೨ ರ ಸಂಜೆ,  ೬ ಗಂಟೆಗೆ, 'ಅರಂಗೇಟ್ರಂ,'  ಅಥವಾ, 'ಭರತನಾಟ್ಯ-ರಂಗಭೂಮಿ-ಪ್ರವೇಶ,' ಕಾರ್ಯಕ್ರಮವನ್ನು  ಆಯೋಜಿಸಲಾಗಿದೆ. ತನ್ನ ಮೆಚ್ಚಿನ ಗುರುಗಳಾದ, ’ಸಂಧ್ಯಾ ಪುರೇಚಾ’ ಮತ್ತು ’ಆಚಾರ್ಯ ಪ್ರವೀಣ್ ಕುಮಾರ್,’ ಹಾಗೂ ಆಹ್ವಾನಿತರೆಲ್ಲರ ಸಮ್ಮುಖದಲ್ಲಿ, ಈ  ಸಮಾರಂಭ ಜರುಗಲಿದೆ.

ಮುಂಬಯಿ ಕನ್ನಡಿಗರು
ಮುಂಬಯಿ
ಚಿಹ್ನೆ

ಅಂಕಿತ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ರುಜು ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.

ಚಿಹ್ನೆಯು ಬೇರೊಂದು ವಸ್ತುವನ್ನು ಸೂಚಿಸುವ ಒಂದು ವಸ್ತು. ಪ್ರಾಕೃತಿಕ ಚಿಹ್ನೆಯು ಸೂಚಿತ ವಸ್ತುವಿಗೆ ಆನುಷಂಗಿಕ ಸಂಬಂಧವನ್ನು ತೋರಿಸುವ ಒಂದು ವಸ್ತು, ಗುಡುಗು ಬಿರುಗಾಳಿಯ ಚಿಹ್ನೆಯಿದ್ದಂತೆ. ಸಾಂಪ್ರದಾಯಿಕ ಚಿಹ್ನೆಯು ಸಮ್ಮತಿಯ ಮೂಲಕ ಸೂಚಿಸುತ್ತದೆ, ಒಂದು ಪೂರ್ಣವಿರಾಮವು ಒಂದು ವಾಕ್ಯದ ಕೊನೆಯನ್ನು ಸೂಚಿಸಿದಂತೆ.

ಸಂಪರ್ಕ

nl:Sein
ಹಂಸ್ ರಾಜ್ ಭಾರದ್ವಾಜ್

ಹಂಸ್ ರಾಜ್ ಭಾರದ್ವಾಜ್ (ಜನನ ಮೇ ೧೭, ೧೯೩೭) ಒಬ್ಬ ಭಾರತೀಯ ರಾಜಕಾರಣಿ. ಇವರು ಮೇ ೨೦೦೪ರಿಂದ ಮೇ ೨೦೦೮ರವರೆಗೆ ಭಾರತದ ಕಾನೂನು ಮಂತ್ರಿಯಾಗಿ ಕಾರ್ಯ ನಿರ್ವಹಿಸಿದರು. ಪ್ರಸ್ತಕ ಇವರು ಕರ್ನಾಟಕದ ರಾಜ್ಯಪಾಲರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಸದಸ್ಯರಾಗಿದ್ದು, ರಾಜ್ಯಸಭೆಯಲ್ಲಿ ಹರ್ಯಾಣವನ್ನು ಪ್ರತಿನಿಧಿಸುತಿದ್ದಾರೆ.

ಉಲ್ಲೇಖಗಳು

೧೯೩೭ ಜನನ
ಕರ್ನಾಟಕದ ರಾಜ್ಯಪಾಲರು
ಕಾರ್ಡೇಟ್

ಕಾರ್ಡೇಟ್‌ಗಳು (ಫೈಲಮ್ ಕಾರ್ಡೇಟಾ) ಕಶೇರುಕಗಳು, ಜೊತೆಗೆ ಹಲವಾರು ನಿಕಟವಾಗಿ ಸಂಬಂಧಿಸಿದ ಅಕಶೇರುಕಗಳನ್ನು ಒಳಗೊಂಡ ಪ್ರಾಣಿಗಳ ಒಂದು ಗುಂಪು. ತಮ್ಮ ಜೀವನ ಚಕ್ರದಲ್ಲಿ ಯಾವುದೋ ಒಂದು ಅವಧಿಯಲ್ಲಿ, ಒಂದು ನೋಟಕಾರ್ಡ್, ಒಂದು ಪೊಳ್ಳಾದ ಹಿಂಬದಿಯ ನರ ರಜ್ಜು, ಗ್ರಸನಕೂಪದ ಸೀಳುಗಳು, ಒಂದು ಅಂತಃಗ್ರಸನಕೂಪ ಪದರ, ಮತ್ತು ಹಿಂಬದಿಯ ಬಾಲವನ್ನು ಹೊಂದಿರುವುದರಿಂದ ಅವು ಒಟ್ಟಾಗಿವೆ.

ಖೊರ್ಡೇಟ ಶ್ರೇಣಿಯ ಪ್ರಾಣಿಗಳು
ಪ್ರಾಣಿಗಳು
ಲಿಯೊನಾರ್ಡೊ ರವುಲ್ಫ್

ಲಿಯೊನಾರ್ಡೊ ರವುಲ್ಫ್ ಜರ್ಮನಿ ದೇಶದ ಒಬ್ಬ ವಿಜ್ಞಾನಿ. ಇವರು ಸರ್ಪಗಂಧಿ ಎಂಬ ಮೂಲಿಕೆಯನ್ನು ಸಂಶೋಧಿಸಿದ್ದಾರೆ.

ವಿಜ್ಞಾನಿಗಳು
ವಿಜಯ ಬ್ಯಾಂಕ್

ವಿಜಯಾ ಬ್ಯಾಂಕ್ ಮಂಗಳೂರಿನಲ್ಲಿ ಸ್ಥಾಪನೆಯಾದ ಹಲವಾರು ಬ್ಯಾಂಕುಗಳಲ್ಲಿ ಒಂದು.

ಚರಿತ್ರೆ
ಇದನ್ನು ಅತ್ತಾವರ ಬಾಲಕೃಷ್ಣ ಶೆಟ್ಟಿ ಅಕ್ಟೋಬರ್ ೨೩,೧೯೩೧ ರಂದು ಸ್ಥಾಪಿಸಿದರು.ಇದನ್ನು ವಿಜಯದಶಮಿಯ ದಿನ ಸ್ಥಾಪನೆ ಮಾಡಿದುದರಿಂದ ಇದಕ್ಕೆ ವಿಜಯಾ ಬ್ಯಾಂಕ್ ಎಂದು ಹೆಸರಾಯಿತು. ಇದನ್ನು ಮುಖ್ಯವಾಗಿ ದಕ್ಷಿಣ ಕನ್ನಡ ಜಿಲ್ಲೆಯ ರೈತರಲ್ಲಿ ಬ್ಯಾಂಕಿಂಗ್ ಹವ್ಯಾಸ,ಉದ್ಯಮಶೀಲತೆ ಬೆಳಸಲು ಮತ್ತು ಅವರ ಆವಶ್ಯಕತೆಗಳಿಗೆ ಸುಲಭ ಹಣಕಾಸಿನ ಒದಗಣೆಯನ್ನು ದೃಷ್ಟಿಯಲ್ಲಿರಿಸಿಕೊಂಡು ಸ್ಥಾಪನೆ ಮಾಡಲಾಯಿತು.೧೯೫೮ರಲ್ಲಿ ಇದು ಶೆಡ್ಯೂಲ್ಡ್ ಬ್ಯಾಂಕ್ ಆಗಿ ಪರಿವರ್ತನೆಯಾದರೆ,ಎಪ್ರಿಲ್ ೧೫,೧೯೮೦ರಂದು ರಾಷ್ಟ್ರೀಕರಣಗೊಂಡಿತು.೧೯೬೦-೧೯೬ರ ಅವಧಿಯಲ್ಲಿ ಇದು ಒಂಬತ್ತು ಸಣ್ಣ ಬ್ಯಾಂಕ್‍ಗಳನ್ನು ತನ್ನೊಳಗೆ ವಿಲೀನ ಮಾಡಿಕೊಂಡು ಅಖಿಲ ಭಾರತ ಮಟ್ಟದ ಬ್ಯಾಂಕಾಗಿ ಬೆಳೆಯಿತು. ಇದರ ಹಿಂದಿನ ಚಾಲಕಶಕ್ತಿಯಾಗಿದ್ದವರು ಅಂದಿನ ಅಧ್ಯಕ್ಷರಾದ ಮುಲ್ಕಿ ಸುಂದರರಾಮ ಶೆಟ್ಟಿಯವರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 

ಭಾರತದ ಬ್ಯಾಂಕ್‌ಗಳು
ಕರ್ನಾಟಕದ ಅರ್ಥ ವ್ಯವಸ್ಥೆ
ಬ್ಯಾಂಕುಗಳು
ಕೆ. ಚಿನ್ನಪ್ಪ ಗೌಡ

ಡಾ. ಕೆ. ಚಿನ್ನಪ್ಪ ಗೌಡ ಇವರು ಮಂಗಳೂರು ವಿಶ್ವವಿದ್ಯಾನಿಲಯದ ಕನ್ನಡ ವಿಭಾಗದಲ್ಲಿ ಪ್ರಾಧ್ಯಾಪಕರು. ಕನ್ನಡ ಮತ್ತು ತುಳು ಎರಡು ಭಾಷೆಯಲ್ಲಿ ಸಾಹಿತ್ಯ ರಚನೆ ಮಾಡಿದ್ದಾರೆ.

ಹುಟ್ಟು
ಇವರು ದಕ್ಷಿಣ ಕನ್ನಡ ಜಿಲ್ಲೆಯ ವಿಟ್ಲದ ಕೂಡೂರು ಎಂಬ ಊರಿನಲ್ಲಿ ಜನಿಸಿದರು.

ವಿದ್ಯಾಭ್ಯಾಸ
ಮದರಾಸು ವಿಶ್ವವಿದ್ಯಾನಿಲಯದಲ್ಲಿ ಎಂ.ಎ. ಕನ್ನಡ.
ಮಂಗಳೂರು ವಿಶ್ವವಿದ್ಯಾನಿಲಯದಲ್ಲಿ ಡಾ. ಬಿ.ಎ. ವಿವೇಕ ರೈ ಅವರ ಮಾರ್ಗದರ್ಶನದಲ್ಲಿ 'ಭೂತಾರಾಧನೆ-ಜಾನಪದೀಯ ಅಧ್ಯಯನ' ವಿಷಯಕ್ಕೆ ಪಿಹೆಚ್.ಡಿ.ಪದವಿ

ಉದ್ಯೋಗ
 ಎಸ್.ಡಿ.ಎಂ. ಪದವಿ ಕಾಲೇಜಿನಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಸೇವೆ.
 ಮಂಗಳೂರು ವಿಶ್ವವಿದ್ಯಾನಿಲಯದ ಕುಲಸಚಿವರಾಗಿ ಸೇವೆ.
 ಮಂಗಳೂರು ವಿಶ್ವವಿದ್ಯಾನಿಲಯದ ಎಸ್.ವಿ.ಪಿ. ಅಧ್ಯಯನ ಸಂಸ್ಥೆಯಲ್ಲಿ ಪ್ರಾಧ್ಯಾಪಕರಾಗಿ ,ವಿಭಾಗದ ಅಧ್ಯಕ್ಷರಾಗಿ ಸೇವೆ.
 ಕಲಾ ನಿಕಾಯದ ಡೀನ್ ಆಗಿ ಸೇವೆ.
 ಮಂಗಳೂರು ವಿಶ್ವವಿದ್ಯಾನಿಲಯದ ರಿಜಿಸ್ಟ್ರಾರ್ ಆಗಿ ಸೇವೆ ಸಲ್ಲಿಸಿದ್ದಾರೆ.
 ಉಪಕುಲಪತಿಗಳು ಕರ್ನಾಟಕ ಜಾನಪದ ವಿಸ್ವವಿದ್ಯಾನಿಲಯ ಹಾವೇರಿ.

ಪರಿಣತಿ
ಆಧುನಿಕ ಕನ್ನಡ ಸಾಹಿತ್ಯ ಮತ್ತು ಜಾನಪದ ಅಧ್ಯಯನದ ಬಗೆಗೆ ವಿಶೇಷ ಪರಿಣತಿ ಹೊಂದಿದ್ದಾರೆ.
ಜಾನಪದ, ತುಳು ಮೌಖಿಕ ಕಥನ ಮತ್ತು ಸಾಂಸ್ಕೃತಿಕ ಅಧ್ಯಯನದ ಬಗೆಗೆ ಪರಿಣತರು.
೧೩ ವಿದ್ಯಾರ್ಥಿಗಳಿಗೆ ಪಿಹೆಚ್.ಡಿ. ಅಧ್ಯಯನಕ್ಕೆ ಮಾರ್ಗದರ್ಶನ.
೫ ವಿದ್ಯಾರ್ಥಿಗಳಿಗೆ ಎಂ.ಫಿಲ್.  ಅಧ್ಯಯನಕ್ಕೆ ಮಾರ್ಗದರ್ಶನ.

ಸಾಧನೆ
ಫಿನ್ಲೆಂಡಿನ ಪೋಸ್ಟ್ ಡಾಕ್ಟ್ರಲ್ ಫೆಲೊಶಿಪ್
ಜಪಾನಿನ ಜಪಾನ್ ಫೌಂಡೇಶನ್ ಫೆಲೊಸಿಪ್
ಜರ್ಮನಿಯ ಊರ್ಝಬರ್ಗ್‌ನ ಮ್ಯಾಕ್ಸ್‌ಮಿಲ್ಲನ್ಸ್ ವಿಶ್ವವಿದ್ಯಾನಿಲಯಕ್ಕೆ ಭಾರತದ ಭಾರತೀಯ ಕೌನ್ಸಿಲ್‍ನಿಂದ ಸಾಂಸ್ಕೃತಿಕ ರಾಯಭಾರಿಯಾಗಿ, ಸಂದರ್ಶಕ ಪ್ರಾಧ್ಯಾಪಕರಾಗಿ ಆಯ್ಕೆ.
 ತುರ್ಕಿ ವಿಶ್ವವಿದ್ಯಾಲಯ, ಫಿನ್ಲೆಂಡ್, ತ್ಯುಬಿಂಗೆನ್ ವಿಶ್ವವಿದ್ಯಾನಿಲಯ, ಜರ್ಮನಿಯ ಊರ್ಝಬರ್ಗ್‌ನ ಮ್ಯಾಕ್ಸ್‌ಮಿಲ್ಲನ್ಸ್ ವಿಶ್ವವಿದ್ಯಾನಿಲಯ, ಜರ್ಮನಿ ಮತ್ತು ತ್ಸುಬೊಚಿ ಥಿಯೆಟರ್ ಮ್ಯೂಸಿಯಮ್, ವಾಸ್ದಾ ವಿಶ್ವವಿದ್ಯಾನಿಲಯ ಟೋಕಿಯೋ ಜಪಾನ್ ಮುಂತಾದ ದೇಶಗಳ ವಿಶ್ವವಿದ್ಯಾನಿಲಯಗಳಿಗೆ ಜಾನಪದ ಮತ್ತು ಕಂಪೇರಿಟಿವ್ಹ್ ರಿಲಿಜಿಯಸ್ ಬಗ್ಗೆ ಸಂದರ್ಶಕರಾಗಿ ಭೇಟಿ
ಹಲವಾರು ಮುಖ್ಯ ಸಂಶೋಧನೆಗಳಿಗೆ ಮಾರ್ಗದರ್ಶನ
ವಿದೇಶಿ ವಿಶ್ವವಿದ್ಯಾನಿಲಯಗಳೊಂದಿಗೆ ಜಂಟಿಯಾಗಿ ಸಂಶೋಧನಾ ಯೋಜನೆಗಳಲ್ಲಿ ತೊಡಗಿದ್ದಾರೆ.

ಬರೆದ ಪುಸ್ತಕಗಳು
ತುಳು ಸಾಹಿತ್ಯ ಮತ್ತು ಸಂಶೋಧನೆ ವಿಭಾಗದಲ್ಲಿ ಆಯ್ಕೆಗೊಂಡಿರುವ ಮಂಗಳೂರು ವಿಶ್ವವಿದ್ಯಾನಿಲಯದ ಕನ್ನಡ ಸ್ನಾತಕೋತ್ತರ ಅಧ್ಯಯನ ಕೇಂದ್ರ ಪ್ರಾಧ್ಯಾಪಕರಾಗಿರುವ ಚಿನ್ನಪ್ಪ ಗೌಡ ಭೂತಾರಾಧನೆ ಕೆಲವು ಅಧ್ಯಯನಗಳು, ಜಾಲಾಟ, ಸಂಸ್ಕೃತಿ ಸಿರಿ, ರತ್ನಮಾನಸ ಸೇರಿದಂತೆ 20ಕ್ಕೂ ಅಧಿಕ ಪುಸ್ತಕಗಳನ್ನು ರಚಿಸಿದ್ದಾರೆ.

 ಜಾಲಾಟ
 ಭೂತಾರಾಧನೆ
 ಭೂತಾರಾಧನೆ - ಜಾನಪದೀಯ ಅಧ್ಯಯನ
 ಸಂಸ್ಕೃತಿ ಸಿರಿ
 ಗೌಡ ಸಂಸ್ಕೃತಿ ಮತ್ತು ಆಚರಣೆಗಳು.
 ಸೇರಿಗೆ.

ಉಲ್ಲೇಖ

ತುಳು ನಾಡು
ಜಾನಪದ
ಪ್ರಾಧ್ಯಾಪಕರು
ತುಳು ಲೇಖಕರು
ಸಾಕಿನಾಕ



Sakinaka 

ಇದೊಂದು ಮುಂಬಯಿನ ಪ್ರಮುಖ-ಉಪನಗರ. ಮೊದಲು ಇದು ಅತ್ಯಂತ ಬಿಡುವಿಲ್ಲದ ಯಂತ್ರೀಕರಣದ ಸ್ಥಳವಾಗಿತ್ತು. ಅನೇಕ 'ವರ್ಕ್ ಶಾಪ್,' ಗಳು, ಕಾರ್ಖಾನೆಗಳು, 'ಇಂಡಸ್ಟ್ರಿಯಲ್ ಎಸ್ಟೇಟ್,'  ಗಳು, ತುಂಬಿದ್ದವು. 'ಟೆಕ್ಸ್ ಟೈಲ್ ಬಿಡಿಪದಾರ್ಥಗಳ ತಯಾರಿಕಾ ಘಟಕಗಳು,' 'ಯಂತ್ರಸಾಮಗ್ರಿಗಳ ಗೋದಾಮುಗಳು', 'ಪ್ಯಾಕೇಜಿಂಗ್ ಕಾರ್ಖಾನೆಗಳು', ಇತ್ಯಾದಿ. ಅಂಧೇರಿ (ಪ)ರೈಲ್ವೆ ನಿಲ್ದಾಣ  ಹತ್ತಿರ. ಸೆಂಟ್ರೆಲ್ ರೈಲ್ವೆಯ  ಘಾಟ್ಕೋಪರ್ ಇಲ್ಲಿಗೆ ಸಮೀಪದಲ್ಲಿದೆ. ಬಸ್ಸಿನ ಸುವ್ಯವಸ್ಥೆಯಿದೆ. 'ಮಲ್ಟಿ ನ್ಯಾಷನಲ್ ಕಂಪೆನಿಗಳ ಪ್ರಮುಖ ಕಚೇರಿಗಳು,' ಬಹಳವಾಗಿ ಬರುತ್ತಿವೆ. 'ಬಿಸಿನೆಸ್ ಕೇಂದ್ರ,' ವಾಗಿರುವುದರಿಂದ ರಸ್ತೆಯಲ್ಲಿ ಟ್ರಾಫಿಕ್ ಅತಿಹೆಚ್ಚಾಗಿದೆ.

ವಿವಾದದ ಕೇಂದ್ರಬಿಂದುವಾಗಿರುವ 'ಮಿಥಿ ರಿವರ್', ಇಲ್ಲಿ ಹರಿಯುತ್ತದೆ
ಸಾಕಿನಾಕದ ಮುಖಾಂತರ 'ಮಿಥಿ ರಿವರ್,'  ಹರಿಯುತ್ತದೆ.

'ವಸಾಯ್,' ನಿಂದ 'ಘಾಟ್ಕೋಪರ್, ಮೆಟ್ರೋ ರೈಲು-ಮಾರ್ಗ ತಯಾರಾಗುತ್ತಿದೆ
ಮುಂಬಯಿನ 'ಹೊಸ ಮೆಟ್ರೋ ರೈಲ,'ನ್ನು 'ವಸಾಯ್,'  ನಿಂದ 'ಘಾಟ್ಕೋಪರ್,' ವರೆವೆ, ಹಾಕುತ್ತಿದ್ದಾರೆ. ಅದು,'ಸಾಕಿನಾಕ,' ಮುಖಾಂತರ ಹಾದುಹೋಗುತ್ತದೆ. ಇಲ್ಲಿ ಒಂದು ಪ್ರಮುಖ 'ಮೆಟ್ರೋ-ಸ್ಟೇಷನ್,' ಕೂಡಾ ನಿರ್ಮಾಣವಾಗಲಿದೆ.
,

'ಮಲ್ಟಿ-ನ್ಯಾಷನಲ್ ಕಂಪೆನಿಗಳ ಸಮೂಹ,' ವನ್ನೇ ನಾವು ಕಾಣಬಹುದು

 'Peninsula Grand Hotel',
 'Sagar Heights complex',
 'Sakivihar complex',
 'Kohinoor hotel,'
 'Leela hotel,'
 'Industrial institute,'
 'Pharmaceuticals,'ಫೆರೊಡಾಲ್,'
 'Star plus,'
 'Hero honda,'

ಅತ್ಯಂತ ಹೆಸರುವಾಸಿಯಾದ, 'ಬಾಂದ್ರ-ಕುರ್ಲ-ಕಾಂಪ್ಲೆಕ್ಸ್,'  ಎಲ್ಲರ ಗಮನವನ್ನು ಸೆಳೆಯುತ್ತದೆ
ಅತಿಯಾದ ಹೊಸ-ಹೊಸ ಕಟ್ಟಡಗಳು ಪ್ರತಿದಿನವೂ ಎಲ್ಲೆಡೆ ಬರುತ್ತಿವೆ. 'ಬಿಸಿನೆಸ್ ಹಬ್,' ಅಥವಾ ಕೇಂದ್ರವಾಗುತ್ತಿದೆ.  ಇಲ್ಲಿಂದ ಪಶ್ಚಿಮ ರೈಲ್ವೆ, ಸೆಂಟ್ರೆಲ್ ರೈಲ್ವೆ ಗೆ ಸಂಪರ್ಕವಿದೆ. ಈಗ ರಸ್ತೆಯನ್ನು ಅಗಲ ಗೊಳಿಸಿ ಕಾಂಕ್ರೀಟೀಕರಣ ಮಾಡಿದ್ದಾರೆ.  ಬಸ್ ವ್ಯಸ್ಥೆ ತುಂಬಾ ಸಮರ್ಪಕವಾಗಿದೆ.

http://theory.tifr.res.in/bombay/amenities/housing/bandra-kurla.html

ಮುಂಬಯಿ
ಐ.ಎನ್.ಎಸ್ ಆದಿತ್ಯ (ಎ೫೯)

ಐ.ಎನ್.ಎಸ್ ಆದಿತ್ಯ ನೌಕೆಯು ಆದಿತ್ಯ ವರ್ಗದ ನೌಕಾ ಸಾಮಾಗ್ರಿಗಳ ಮರುಸರಬರಾಜು ಹಾಗೂ ದುರಸ್ತಿ ನೌಕೆಯಾಗಿದ್ದು ಪ್ರಸ್ತುತ ಭಾರತೀಯ ನೌಕಾಸೇನೆಯಲ್ಲಿ ಕಾರ್ಯನಿರತವಾಗಿದೆ. ತನ್ನ ವರ್ಗದ ಅಗ್ರ ನೌಕೆಯಾದ ಇದು ಎಪ್ರಿಲ್ ೩, ೨೦೦೦ ದಂದು ತನ್ನ ಕಾರ್ಯಾರಂಭಿಸಿತು.

ಭಾರತೀಯ ನೌಕಾ ಸೇನೆ
ಭಾರತೀಯ ಸೈನ್ಯ
ದ ವೈಟ್ ಟೈಗರ್

ದ ವೈಟ್ ಟೈಗರ್ ಭಾರತದ ಲೇಖಕ ಅರವಿಂದ್ ಅಡಿಗರ ಪ್ರಥಮ ಕಾದಂಬರಿ. ಇದನ್ನು ಮೊದಲು ೨೦೦೮ರಲ್ಲಿ ಪ್ರಕಟಿಸಲಾಯಿತು ಮತ್ತು ಅದೇ ವರ್ಷದಲ್ಲಿ ಮ್ಯಾನ್ ಬೂಕರ್ ಪ್ರಶಸ್ತಿ ಗೆದ್ದಿತು. ಕಾದಂಬರಿಯು ಒಂದು ಆಧುನಿಕ ಜಾಗತಿಕ ಅರ್ಥವ್ಯವಸ್ಥೆಯಾಗಿ ಭಾರತದ ಉನ್ನತಿ ಮತ್ತು ಅಸಹನೀಯ ಗ್ರಾಮೀಣ ಬಡತನದಿಂದ ಬಂದ ಮುಖ್ಯ ಪಾತ್ರದ ನಡುವಿನ ವ್ಯತ್ಯಾಸವನ್ನು ಅಧ್ಯಯನಮಾಡುತ್ತದೆ.

ಬೂಕರ್ ಪ್ರಶಸ್ತಿ ವಿಜೇತ ಪುಸ್ತಕಗಳು
ಕಾದಂಬರಿಗಳು
ವಿಖ್ರೋಲಿ

'ವಿಖ್ರೋಲಿ ಮುಂಬಯಿನ ಉಪನಗರಿಗಳಲ್ಲೊಂದು. 'ಸೆಂಟ್ರಲ್ ರೈಲ್ವೆ,' ಯ ದಾರಿಯಲ್ಲಿ ಬರುತ್ತದೆ. ೧೯೪೭ ರ ಮೊದಲು ಈ ರೈಲ್ವೆ ನಿಲ್ದಾಣವನ್ನು ಕಟ್ಟಲಾಯಿತು. ಇಲ್ಲಿ ಗೋದ್ರೆಜ್ ಕಂಪೆನಿಯ ಭಾರಿ ಕಾಂಪ್ಲೆಕ್ಸ್ ಸ್ಥಾಪಿಸಲ್ಪಟ್ಟಿರುವುದರಿಂದ, ಕಾರ್ಖಾನೆಗೆ ಸಂಪರ್ಕ ಕಲ್ಪಿಸಲೆಂದೇ, ರೈಲ್ವೆ ನಿಲ್ದಾಣ ಅಸ್ತಿತ್ವಕ್ಕೆ ಬಂತು. ’ಕನ್ನಮ್ವಾರ್ ನಗರ್,’ ವಿಖ್ರೋಲಿಯ ಪೂರ್ವಕ್ಕಿದೆ.

ಗೃಹವಸತಿ ಕಾಲೋನಿ
ಮಹಾರಾಷ್ಟ್ರ ಸರಕಾರದ ’ಮ್ಹಾಡಾ’, ಕಟ್ಟಡಗಳಿಗೆ ಹೆಸರುವಾಸಿಯಾಗಿದೆ. ಈ ವಸತಿಗೃಹಗಳು, ಅಲ್ಲಿನ ಮಾಜೀ-ಮೇಯರ್, ದತ್ತಾ ದಳವಿ ಯವರ ದೂರದೃಷ್ಟಿಯಿಂದ ಸಾಧ್ಯವಾಯಿತು. ಅವರು ಬೃಹನ್ಮುಂಬಯಿ-ಮಹಾನಗರಪಾಲಿಕೆಯಲ್ಲಿ, 'ವಿಖ್ರೋಲಿ,' ಯನ್ನು ಬಹಳಕಾಲ ಪ್ರತಿನಿಧಿಸಿದ್ದರು.

ವಿಖ್ರೋಲಿ ಟೆಲಿಫೋನ್ ಎಕ್ಸ್ ಛೇಂಜ್
ಘಾಟ್ಕೋಪಾರ್ ನಿಂದ, ಥಾಣೆಯವರೆಗಿನ ಭಾರೀ -ದೊಡ್ಡ ವಲಯಕ್ಕೆ ವಿಖ್ರೋಲಿ ಟೆಲಿಫೋನ್ ಎಕ್ಸ್ ಛೇಂಜ್ ಸಂಪರ್ಕ ಒದಗಿಸುತ್ತಿದೆ. ಥಾಣೆ ಕ್ರೀಕ್ ಮೇಲೆ ಒಂದು ಮೇಲ್ಸೇತುವೆಯ ನಿರ್ಮಾಣಕ್ಕೆ ಯೋಜನೆಯ ಥಾಣೆ ಬ್ರಿಡ್ಜ್ ನಿಂದ, ಕನಮ್ವಾರ್ ನಗರದಿಂದ ಈಸ್ಟರ್ನ್ ಎಕ್ಸ್ ಪ್ರೆಸ್ ಹೈವೇ ನವಿ-ಮುಂಬಯಿನ ಕೋಪರ್ ಖೈರಾನೆ ವರೆಗೆ. ಇದು ಮುಂಬಯಿ ಮತ್ತು ನವಿ-ಮುಂಬಯಿಗೆ ನಗರದ ಮೂರನೆಯ ಸೇತುವೆ ಸಂಪರ್ಕ ಕಲ್ಪಿಸಿದಂತಾಗುತ್ತದೆ. ವಿಖ್ರೋಲಿಯಿಂದ ಹೊರಡುವ ಜನಪ್ರಿಯ ಬಿ.ಇ.ಎಸ್.ಟಿ' ಬಸ್ ರೂಟ್ ಗಳು.

 ೩೯೪, ಮತ್ತು ೩೯೭-'(ಕನ್ನಮ್ವಾರ್ ನಗರಕ್ಕೆ)'
 ೩೫೩-(ವಡಾಲಕ್ಕೆ)
 ೧೮೫-(ಜೋಗೇಶ್ವರಿಗೆ)
 ೩೫೪ (ದಾದರ್ ಗೆ)
 ೩೮೮ (ಪಾಯ್ಸರ್ ಡಿಪೋ)

ನಗರದ, ಅತಿ ಉದ್ದದ ಬಸ್-ರಸ್ತೆಗಳಲ್ಲೊಂದು
೭ LTD, (ವಿಕ್ರೋಲಿ ಪಶ್ಚಿಮ)ದಿಂದ, ’ಬ್ಯಾಂಬೇ ರಿಕ್ಲಮೇಶನ್’, ನಗರದ ದಕ್ಷಿಣದ ತುದಿಯನ್ನು ಮುಟ್ಟುತ್ತದೆ.

ಮುಂಬಯಿ
ಭಾರ್ಗವ

ಭಾರ್ಗವ ಕನ್ನಡದ ಪ್ರಸಿದ್ಧ ಚಲನಚಿತ್ರ ನಿರ್ದೇಶಕರು. ಅವರು ಕನ್ನಡದ ಬಹು ಪ್ರಸಿದ್ಧ ಹಾಸ್ಯನಟ,ಇವರು ಹುಣಸೂರು ಕೃಷ್ಣಮೂರ್ತಿಗಳ ಸೋದರಳಿಯ,ಹತ್ತಾರು ಚಿತ್ರಗಳನ್ನು ನಿರ್ದೇಶಿಸಿದ ಇವರು ಏಳು ಚಿತ್ರಗಳನ್ನು ನಿರ್ಮಿಸಿದ್ದಾರೆ.ನಿರ್ಮಾಪಕ ಮತ್ತು ನಿರ್ದೇಶಕರಾದ ದ್ವಾರಕೀಶ್ ಅವರ ತಂಗಿ ಪರಿಮಳಾ ಅವರ ಪತಿ. ಇವರ ಇತ್ತೀಚಿನ ಚಿತ್ರ ಶಿವರಾಜ್ ಕುಮಾರ್ ನಟಿಸಿದ ಗಂಡುಗಲಿ ಕುಮಾರರಾಮ.

ಕನ್ನಡ ಚಲನಚಿತ್ರ ನಿರ್ದೇಶಕರು
ಸಿರಿಮಾವೋ ಬಂಡಾರನಾಯ್ಕೆ

ಸಿರಿಮಾವೋ ರತ್ವಟ್ಟೆ ಡಯಾಸ್ ಬಂಡಾರನಾಯ್ಕೆ (ಎಪ್ರಿಲ್ ೧೭, ೧೯೧೬ – ಅಕ್ಟೋಬರ್ ೧೦, ೨೦೦೦) ಶ್ರೀಲಂಕಾದ ಒಬ್ಬ ರಾಜಕಾರಣಿ ಮತ್ತು ವಿಶ್ವದ ಮೊದಲ ಮಹಿಳಾ 
ಪ್ರಧಾನಮಂತ್ರಿಯಾಗಿದ್ದರು. ಅವರು ಮೂರು ಬಾರಿ, ೧೯೬೦ರಿಂದ ೧೯೬೫ರವರೆಗೆ, ೧೯೭೦ರಿಂದ ೧೯೭೭ರವರೆಗೆ ಮತ್ತು ೧೯೯೪ರಿಂದ ೨೦೦೦ರವರೆಗೆ ಸಿಲೋನ್ ಮತ್ತು ಶ್ರೀಲಂಕಾದ ಪ್ರಧಾನ ಮಂತ್ರಿಯಾಗಿ ಸೇವೆ ಸಲ್ಲಿಸಿದರು. ಅವರು ದೀರ್ಘಕಾಲದವರೆಗೆ ಶ್ರೀಲಂಕಾ ಸ್ವತಂತ್ರ ಪಕ್ಷದ ನಾಯಕಿಯಾಗಿದ್ದರು.

ಶ್ರೀಲಂಕಾದ ಪ್ರಧಾನಮಂತ್ರಿಗಳು
ಮಹಿಳಾ ರಾಜಕಾರಣಿಗಳು
ನಾನಾ ಸಾಹಿಬ್

ನಾನಾ ಸಾಹಿಬ್ (ಜನನ ೧೮೨೪, ಧೋಂಡು ಪಂತ ಎಂದು) ೧೮೫೭ರ ದಂಗೆಯಲ್ಲಿ ಪಾಲ್ಗೊಂಡಿದ್ದ ಒಬ್ಬ ಭಾರತೀಯ ನಾಯಕ. ಪೇಶ್ವಾ ಬಾಜಿ ರಾವ್ ೨ರವರ ದತ್ತು ಪುತ್ರರಾಗಿದ್ದ ಇವರು ಮರಾಠಾ ಸಾಮ್ರಾಜ್ಯ ಮತ್ತು ಪೇಶ್ವಾ ಪರಂಪರೆಯನ್ನು ಪುನಃಸ್ಥಾಪನೆ ಮಾಡುವ ಪ್ರಯತ್ನ ಮಾಡಿದರು.

ಗಡೀಪಾರು ಮರಾಠಾ ಪೇಶ್ವ ಬಾಜಿ ರಾವ್ II ರ ದತ್ತುಪುತ್ರ, ಅವರು ಇಂಗ್ಲೀಷ್ ಈಸ್ಟ್ ಇಂಡಿಯಾ ಕಂಪನಿಯಿಂದ ಒಂದು ಪಿಂಚಣಿ ನೀಡಲಾಯಿತು. ತಮ್ಮ ತಂದೆಯ ಮರಣದ ನಂತರ ಪಿಂಚಣಿ, ಅವರಿಗೆ ಉನ್ನತ ರಿಗೆ ನೀತಿಗಳನ್ನು ಗ್ರಹಿಸಿದ ದಂಗೆ ಅವರಿಗೆ ಬಂದೊದಗಿತು. ಭಾರತದಲ್ಲಿ ಸಂಸ್ಥೆಯ ಆಡಳಿತದಿಂದ ಸ್ವಾತಂತ್ರ್ಯ ಪಡೆಯಲು ಪಿಂಚಣಿಯನ್ನು ನಿರಾಕಿಸಿದರು. ಅವರು ಬ್ರಿಟಿಷ್ ಕಾವಲುಪಡೆಯನ್ನು ಬಲವಂತವಾಗಿ ಶರಣಾಗಿಸಿ, ಬದುಕುಳಿದವರು ಕೊಲೆ ಮಾಡಿ. ನಂತರ ಕೆಲವು ದಿನಗಳ ಕಾಲ ಚವ್ನ್‍ಪೊರ್ ಸ್ಥಳದ ನಿಯಂತ್ರಣವನ್ನು ಪಡೆದರು .
೧೮೬೫

೧೮೬೫ (MDCCCLXV) ಗ್ರೆಗೋರಿಯನ್ ಪಂಚಾಂಗದ ಶುಕ್ರವಾರ ವರ್ಷವಾಗಿತ್ತು.

ಪ್ರಮುಖ ಘಟನೆಗಳು 
 ಮಾರ್ಚ್ ೪ - ಅಬ್ರಹಮ್ ಲಿಂಕನ್ ೨ನೆಯ ಬಾರಿಗೆ ಅಮೇರಿಕಾದ ರಾಷ್ಟ್ರಪತಿಯಾಗಿ ಪದವಿ ಸ್ವೀಕರಿಸಿದರು.

ಜನನ
ಸುಹಾಸಿನಿ ಮಣಿರತ್ನಮ್

ಸುಹಾಸಿನಿ ಮಣಿ ರತ್ನಮ್ (ಜನನ ಆಗಸ್ಟ್ ೧೫, ೧೯೬೧, ಹುಟ್ಟುಹೆಸರು ಸುಹಾಸಿನಿ)  
ದಕ್ಷಿಣ ಭಾರತದ ಚಿತ್ರನಟಿ. ಅವರು ೧೯೮೦ರಲ್ಲಿ ತಮಿಳು ಚಲನಚಿತ್ರ ”ನೆಂಜತಾಯ್ ಕಿಲ್ಲಾದೆ ಚಿತ್ರದ ಮೂಲಕ ಚಿತ್ರರಂಗ ಪ್ರವೇಶ ಮಾಡಿದರು.

ಸುಹಾಸಿನಿ ಜನಿಸಿದ್ದು ಚೆನ್ನೈನಲ್ಲಿ. ಇವರ ತಂದೆ ಖ್ಯಾತ ನಟ ಚಾರು ಹಾಸನ್. ಕಮಲ್ ಹಾಸನ್ ಸುಹಾಸಿನಿ ಅವರ ಚಿಕ್ಕಪ್ಪ. ಚಲನಚಿತ್ರ ನಿರ್ದೇಶಕ ಮಣಿರತ್ನಂ ಸುಹಾಸಿನಿ ಅವರ ಪತಿ.

"ನೆಂಜತ್ತೆ ಕಿಳ್ಳಾದೆ" ಚಿತ್ರದ ಮೂಲಕ ನಟಿಯಾದ ಸುಹಾಸಿನಿಯವರು ನಿರ್ದೇಶನ, ನಿರ್ಮಾಣ ವಿಭಾಗಗಳಲ್ಲಿಯೂ ಅನುಭವ ಹೊಂದಿದ್ದಾರೆ. 

ಕನ್ನಡದಲ್ಲಿ "ಉಷಾ", "ಬೆಂಕಿಯಲ್ಲಿ ಅರಳಿದ ಹೂವು" ಚಿತ್ರಗಳ ಮೂಲಕ ಕೆ ಬಾಲಚಂದರ್ ಅವರ ಚಿತ್ರಗಳಲ್ಲಿ ಪರಿಚಿತರಾದ ಸುಹಾಸಿನಿ ಮುಂದೆ "ಸುಪ್ರಭಾತ", "ಬಂಧನ", "ಹೊಸ ನೀರು", "ಮುತ್ತಿನ ಹಾರ", "ಹಿಮಪಾತ", "ಅಮೃತವರ್ಷಿಣಿ", "ಯಾರಿಗೆ ಸಾಲುತ್ತೆ ಸಂಬಳ", "ಮಾತಾಡು ಮಾತಾಡು ಮಲ್ಲಿಗೆ", "ಹೆಂಡ್ತೀಗೆ ಹೇಳ್ತೀನಿ", "ಸ್ಕೂಲ್ ಮಾಸ್ಟರ್ ", "ಎರಡನೇ ಮದುವೆ" ಮುಂತಾದ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. 

"ಸಿಂಧು ಭೈರವಿ’" ಚಿತ್ರದ ಅಭಿನಯಕ್ಕಾಗಿ ಸುಹಾಸಿನಿ ಅವರಿಗೆ ರಾಷ್ಟ್ರಪ್ರಶಸ್ತಿ ಸಂದಿದೆ. ದಕ್ಷಿಣ ಭಾರತದ ಪ್ರಸಿದ್ಧ ನಟರಾದ ವಿಷ್ಣುವರ್ಧನ್, ಅನಂತನಾಗ್, ರಜನೀಕಾಂತ್, ಮುಮ್ಮುಟಿ, ಮೋಹನ್ ಲಾಲ್, ಚಿರಂಜೀವಿ, ರಮೇಶ್ ಮುಂತಾದ  ನಾಯಕನಟರು, ಎಲ್ಲಾ ನಿರ್ದೇಶಕರೊಂದಿಗೆ ಕೆಲಸ ಮಾಡಿರುವ ಸುಹಾಸಿನಿ, "ಇಂದಿರಾ" ಎಂಬ ಚಿತ್ರವನ್ನೂ, "ಪೆಣ್ " ಎಂಬ ದೂರದರ್ಶನ ಧಾರವಾಹಿಯನ್ನೂ ನಿರ್ದೇಶಿಸಿದ್ದಾರೆ. ತಮ್ಮ ಪತಿ ಮಣಿರತ್ನಂ ಅವರೊಂದಿಗೆ ಚಿತ್ರಗಳ ನಿರ್ಮಾಣದಲ್ಲೂ ಅವರು ಸಹಭಾಗಿಗಳಾಗಿದ್ದಾರೆ. ಅಲ್ಲದೆ ದೂರದರ್ಶನದಲ್ಲಿ ಸಿನಿಮಾ ವಿಮರ್ಶೆ, ಸಾಮಾಜಿಕ ಸೇವಾಕ್ಷೇತ್ರಗಳಲ್ಲಿ ಭಾಗವಹಿಸುತ್ತಾರೆ.

ಆಯ್ದ ಚಲನಚಿತ್ರಗಳ ಪಟ್ಟಿ

ಸುಹಾಸಿನಿ ಅಭಿನಯದ ಕೆಲವು ಚಿತ್ರಗಳನ್ನು ಈ ಪಟ್ಟಿಯಲ್ಲಿ ನೀಡಲಾಗಿದೆ.

ಕನ್ನಡ

ಹಿಂದಿ/ಇಂಗ್ಲಿಷ್

ನಿರ್ದೇಶಕಿಯಾಗಿ

ಕಂಠದಾನಿಯಾಗಿ

ಉಲ್ಲೇಖಗಳು

ಚಲನಚಿತ್ರ ನಟಿಯರು
ತಮಿಳು ಚಲನಚಿತ್ರ ನಟಿಯರು
ತೆಲುಗು ಚಲನಚಿತ್ರ ನಟಿಯರು
ಕನ್ನಡ ಚಲನಚಿತ್ರ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
೧೭೭೪

ವರ್ಷ ೧೭೭೪ (MDCCLXXIV) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.

೧೭೭೪ರ ಘಟನೆಗಳು 
 ಮೇ ೧೦ – ೧೫ನೆಯ ಲೂಯಿಯ ಮರಣದ ತರುವಾಯ ೧೬ನೆಯ ಲೂಯಿ ಫ್ರಾನ್ಸ್‌ನ ರಾಜನಾದನು.
 ಆಗಸ್ಟ್ ೧ – ಆಮ್ಲಜನಕ ಮೂಲಧಾತುವನ್ನು ಜೋಸಫ್ ಪ್ರೀಸ್ಟ್‌ಲೀಯಿಂದ ಮೂರನೆಯ (ಹಾಗೂ ಕೊನೆಯ) ಬಾರಿಗೆ ಶೋಧಿಸಲಾಯಿತು – ಕೊಂಚಮಟ್ಟಿಗೆ ಕಾರ್ಲ್ ವಿಲ್‌ಹೆಲ್ಮ್ ಶೇಯ್ಲನ (೧೭೭೧-೧೭೭೨) ಮುಂಚಿನ ವ್ಯಾಸಂಗದ ನಂತರ ಪರಿಮಾಣಾತ್ಮಕವಾಗಿ ಎರಡನೆಯ ಬಾರಿ – ಪ್ರೀಸ್ಟ್‌ಲೀ ೧೭೭೫ರಲ್ಲಿ ವಿಷಯವನ್ನು ಪ್ರಕಟಿಸಿದ್ದರಿಂದ ಮೂಲಧಾತುವನ್ನು ಹೆಸರಿಸಿದನು ಮತ್ತು ಎಂದಿನಂತೆ ಎಲ್ಲ ಗೌರವವನ್ನು ಗಳಿಸಿದನು.

೧೭೭೪
ಬ್ಞಾಸುರಿ

ಬ್ಞಾಸುರಿಯು (ಹಿಂದಿ: बांसुरी) ಭಾರತ, ಪಾಕಿಸ್ತಾನ, ಬಾಂಗ್ಲಾದೇಶ್ ಮತ್ತು ನೇಪಾಲದ ಅಡ್ಡವಾಗಿ ಉಪಯೋಗಿಸಲಾಗುವ ಎರಡನೆಯ ಉನ್ನತ ಸ್ಥಾಯಿಯ 
(ಆಲ್ಟೋ), ಆರು ಅಥವಾ ಏಳು ತೆರೆದ ಬೆರಳ ರಂಧ್ರಗಳಿರುವ, ಬಿದಿರಿನ ಒಂಟಿ ವಿಸ್ತಾರದಿಂದ ತಯಾರಿಸಲಾದ ಕೊಳಲು. ದನಗಾಹಿಗಳು ಮತ್ತು ಗ್ರಾಮೀಣ 
ಪರಂಪರೆಯೊಂದಿಗೆ ಸಂಬಂಧಿಸಲಾದ ಒಂದು ಪ್ರಾಚೀನ ಸಂಗೀತ ವಾದ್ಯವಾದ ಇದು ಕೃಷ್ಣ ಮತ್ತು ರಾಧೆಯರ ಪ್ರೇಮಕಥೆಗೆ ನಿಕಟವಾಗಿ ಸಂಬಂಧಿಸಿದೆ ಮತ್ತು ಸುಮಾರು 
ಕ್ರಿ.ಶ. ೧೦೦ರ ಕಾಲದ ಬೌದ್ಧ ವರ್ಣಚಿತ್ರಗಳಲ್ಲಿ ಚಿತ್ರಿತವಾಗಿದೆ. ಕೃಷ್ಣನ ರಾಸಲೀಲೆಗೆ ಇದು ನಿಕಟವಾಗಿ ಸಂಬಂಧಿಸಿದೆ; ಅವನ ಕೊಳಲಿನ ಸ್ವರಗಳು ಬ್ರಜ್‌ನ 
ಮಹಿಳೆಯರನ್ನು ಹುಚ್ಚೆಬ್ಬಿಸುತ್ತಿದ್ದವೆಂದು ಕಾವ್ಯಾತ್ಮಕವಾಗಿ ಸಂಬಂಧಿಸಲಾಗುತ್ತದೆ.

ಹಿಂದುಸ್ತಾನಿ ಸಂಗೀತ ವಾದ್ಯಗಳು
ರೋಮನ್ ಅಂಕಿಗಳು

ರೋಮನ್ ಅಂಕಿಗಳು ಅಕ್ಷರಮಾಲೆಯ ಅಕ್ಷರಗಳ ಮೇಲೆ ಆಧಾರಿತವಾದ ಪ್ರಾಚೀನ ರೋಮ್‌ನ ಒಂದು ಅಂಕಿ ಪದ್ಧತಿ. ಅವುಗಳ ಮೌಲ್ಯಗಳ ಮೊತ್ತವನ್ನು ಸೂಚಿಸಲು ಅವುಗಳನ್ನು ಸೇರಿಸಲಾಗುತ್ತದೆ. ಮೊದಲ ಹತ್ತು ರೋಮನ್ ಅಂಕಿಗಳು:

ರೋಮನ್ ಅಂಕಿ ಪದ್ಧತಿಯು ದಶಾಂಶ ಪದ್ಧತಿಯಾದರೂ ನೇರವಾಗಿ ಸ್ಥಾನಾಧಾರಿತವಲ್ಲ (ಪಜಿಶನಲ್) ಮತ್ತು ಸೊನ್ನೆಯನ್ನು ಒಳಗೊಂಡಿಲ್ಲ.

ಅಂಕಿಗಳು
ರಿಕಾಪು

ರಿಕಾಪು ಸವಾರನ ಪಾದವನ್ನು ಹಿಡಿಯುವ, ಹಲವುವೇಳೆ ರಿಕಾಪು ಚರ್ಮವೆಂದು ಕರೆಯಲಾಗುವ ಒಂದು ಚರ್ಮದ ಪಟ್ಟಿಯಿಂದ ಜೀನಿಗೆ ಜೋಡಿಸಲಾದ ಒಂದು ಹಗುರವಾದ ರಚನೆ ಅಥವಾ ಬಳೆ. ರಿಕಾಪುಗಳು ಸಾಮಾನ್ಯವಾಗಿ ಜೋಡಿಯಾಗಿ ದೊರೆಯುತ್ತವೆ ಮತ್ತು ಒಂದು ಸವಾರಿ ಪ್ರಾಣಿಯನ್ನು (ಸಾಮಾನ್ಯವಾಗಿ ಒಂದು ಕುದುರೆ ಅಥವಾ ಹೇಸರಗತ್ತೆಯಂತಹ ಏಕೂಸ್ ವಂಶಕ್ಕೆ ಸೇರಿದ ಇತರ ಪ್ರಾಣಿ) ಬಳಸುವಾಗ ಹತ್ತಲು ನೆರವು ನೀಡಲು ಹಾಗೂ ಒಂದು ಆಧಾರವಾಗಿ ಬಳಸಲ್ಪಡುತ್ತವೆ. ಅದು ಸವಾರನ ಜೀನಿನಲ್ಲೇ ನಿಲ್ಲುವ ಮತ್ತು ಸವಾರಿ ಪ್ರಾಣಿಯನ್ನು ನಿಯಂತ್ರಿಸುವ ಸಾಮರ್ಥ್ಯವನ್ನು ಹೆಚ್ಚಿಸುವುದರ ಜೊತೆಗೆ ಸಂಪರ್ಕ, ಸಾರಿಗೆ ಹಾಗೂ ಯುದ್ಧದಲ್ಲಿ ಪ್ರಾಣಿಯ ಉಪಯುಕ್ತತೆಯನ್ನು ಬಹಳವಾಗಿ ಹೆಚ್ಚಿಸುತ್ತದೆ.

ಸವಾರಿ
ಮ್ಯೂಸಿ ದ್'ಓರ್ಸೆ

ಮ್ಯೂಸಿ ದ್'ಓರ್ಸೆ ಫ್ರಾನ್ಸ್ ದೇಶದ ರಾಜಧಾನಿ ಪ್ಯಾರಿಸ್ ನಗರದಲ್ಲಿರುವ ವಿಶ್ವದ ಅತಿ ದೊಡ್ಡ ವಸ್ತು ಸಂಗ್ರಹಾಲಯ. ಇದು ೧೯೮೬ರಲ್ಲಿ ಸ್ಥಾಪನೆಗೊಂಡಿದ್ದು ೫೭,೪೦೦ ಚದುರು ಮೀಟರ್ ಸ್ಥಾನವನ್ನು ಆವರಿಸುತ್ತದೆ. ೨೦೦೭ರಲ್ಲಿ ಸುಮಾರು ೩.೨ ಮಿಲಿಯನ್ ಜನ ಇಲ್ಲಿಗೆ ಭೇಟಿ ಮಾಡಿದ್ದರು.

ಹೊರಗಿನ ಸಂಪರ್ಕಗಳು 

 www.musee-orsay.fr

ಪ್ಯಾರಿಸ್
ವಸ್ತು ಸಂಗ್ರಹಾಲಯಗಳು
ಹಂದಿಜ್ವರ

<nowiki>Insert non-formatted text here<gallery>
Insert non-formatted text here
</gallery>
<gallery>

</gallery></nowiki>
ಹಂದಿಜ್ವರವು ಹಲವು ಪ್ರಕಾರಗಳ ಹಂದಿಜ್ವರ ವೈರಾಣುಗಳ ಪೈಕಿ ಯಾವುದಾದರೂ ಒಂದರಿಂದ ತಗಲುವ ಒಂದು ಸೋಂಕು. ಹಂದಿಜ್ವರ ವೈರಾಣು (ಸ್ವೈನ್ ಇನ್‌ಫ್ಲುಯೆಂಜಾ ವೈರಸ್ - ಎಸ್ಐವಿ) ಹಂದಿಗಳಲ್ಲಿ ವಿಶಿಷ್ಟವಾದ ಇನ್‌ಫ್ಲುಯೆಂಜಾ ಕುಟುಂಬದ ವೈರಾಣುಗಳ ಯಾವುದೇ ತಳಿ. ೨೦೦೯ರ ವೇಳೆಗೆ, ಪರಿಚಿತವಾಗಿರುವ ಎಸ್ಐವಿ ತಳಿಗಳು, ಇನ್‌ಫ್ಲುಯೆಂಜಾ ಸಿ ಮತ್ತು ಎಚ್೧ಎನ್೧, ಎಚ್೧ಎನ್೨, ಎಚ್೩ಎನ್೧, ಎಚ್೩ಎನ್೨ ಹಾಗೂ ಎಚ್೨ಎನ್೩ ಎಂದು ಪರಿಚಿತವಾಗಿರುವ ಇನ್‌ಫ್ಲುಯೆಂಜಾ ಎಯ ಉಪಪ್ರಕಾರಗಳನ್ನು ಒಳಗೊಂಡಿವೆ.

ಸಾಂಕ್ರಾಮಿಕ ರೋಗಗಳು
ವೈರಾಣು ರೋಗಗಳು
ರೋಗಗಳು
ಹ್ಗ್ಫ಼್ದ್ಗ್ದ್ಫ಼್
ಫ್ಲಾರಿಡ

ಫ್ಲಾರಿಡ () ಅಮೇರಿಕ ಸಂಯುಕ್ತ ಸಂಸ್ಥಾನದ ಆಗ್ನೇಯದಲ್ಲಿರುವ ಒಂದು ರಾಜ್ಯ. ಇದರ ವಾಯುವ್ಯಕ್ಕೆ ಆಲಬಾಮ, ಉತ್ತರಕ್ಕೆ ಜಾರ್ಜಿಯ ರಾಜ್ಯಗಳಿವೆ. ಈ ರಾಜ್ಯದ ಬಹುಬಾಗ ಒಂದು ದ್ವೀಪಕಲ್ಪವಾಗಿದ್ದು, ಪಶ್ಚಿಮಕ್ಕೆ ಮೆಕ್ಸಿಕೊ ಕೊಲ್ಲಿ ಹಾಗು ಪೂರ್ವಕ್ಕೆ ಅಟ್ಲಾಂಟಿಕ್ ಮಹಾಸಾಗರಗಳಿವೆ.

ಮೂಲಗಳು 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಫ್ಲಾರಿಡ
ಸಿದ್ಧಾರ್ಥ್ ಕಾಕ್



ಪರಿಚಯ 
ಸಿದ್ಧಾರ್ಥ್ ಕಾಕ್  ಭಾರತದ ಒಬ್ಬ ಸಮರ್ಥ ಟೆಲೆವಿಶನ್ ಆಂಕರ್, ವೃತ್ತ-ಚಿತ್ರ ನಿರ್ಮಾಪಕರು. ನಮ್ಮ ದೇಶದ ವೈವಿಧ್ಯಮಯ ಜೀವನದ ಬಣ್ಣಗಳನ್ನು ಚಿಕ್ಕ ತೆರೆಯಮೇಲೆ, ಅತ್ಯಂತ ಮನೋಜ್ಞವಾಗಿ, ಸುಂದರವಾಗಿ, ಹಳ್ಳಿಯ ಅತಿ-ಅವಿದ್ಯಾವಂತ ಕುಟುಂಬಗಳಿಂದ, ಪಟ್ಟಣದ ಅತ್ಯಂತ ನವನಾಗರಿಕ ಪರಿವಾರದ ಸದಸ್ಯರೊಂದಿಗೆ ಒಟ್ಟಿಗೆ ಕುಳಿತು, ವೀಕ್ಷಿಸಬಹುದಾದ ಜನಪ್ರಿಯ ಸುರಭಿ, ಧಾರಾವಾಹಿಯನ್ನು ತಂದವರಲ್ಲಿ ಮೊದಲಿಗರು. ಅವರ ಯಶಸ್ಸಿನಗುಟ್ಟೆಂದರೆ, ದೂರದರ್ಶನದಲ್ಲಿ ಆ ಕಾರ್ಯಕ್ರಮಗಳು ಬಿತ್ತರವಾದದ್ದು. ಲಕ್ಷಾಂತರ ಮನೆಗಳ, ಮನಗಳಲ್ಲಿ ಅವರು ಕೆಲವೇ ವರ್ಷಗಳಲ್ಲಿ ಮರೆಯಲಾರದ ಆದರದ ಪಹುಣೆ ಯಾಗಿ, ಅತಿಥಿಯಾಗಿಬಿಟ್ಟರು. ಅವರ ಕಾರ್ಯಕ್ರಮಕ್ಕೆ ಜನರು ಕಾದು ಕುಳಿತುರುತ್ತಿದ್ದರು. ಭಾರತದ ಹೊಸ-ಹೊಸ,  ತಿಂಡಿ-ತಿನಸುಗಳು, ಮತ್ತು ಆಯಾಯ ಪ್ರದೇಶಗಳ ಜನಪ್ರಿಯ ಖಾದ್ಯವಸ್ತುಗಳನ್ನು ತಯಾರಿಸುವ, ಮತ್ತು ಅವನ್ನು ಲಕ್ಷಣವಾಗಿ ಬಡಿಸುವ ಅನೇಕ ವಿಧಗಳನ್ನು ಹೃದಯಂಗಮವಾಗಿ ಜನರಿಗೆ ಹೇಳುವ ವಿಧಾನ ಅನನ್ಯ. ಹೈದರಾಬಾದ್, ಲಖ್ಮೋವಿ, ಮೈಸೂರ್, ಉಡುಪಿ,ಖಾದ್ಯಗಳು, ಮತ್ತಿತರ ರಾಜ್ಯಗಳ ಉಡುಪು, ಬಟ್ಟೆ ಬರೆಗಳು, ಗಂಜಾಫ್ ಇಸ್ಪೀಟ್ ಎಲೆಗಳು, ತಾಳೆಗರಿಯ ಪುರಾತನ-ಗ್ರಂಥಗಳು, ಸಂಗೀತ, ಲಲಿತಕಲೆ, ಸಾಹಿತ್ಯ, ಸುಂದರ ಸನ್ನಿವೇಶಗಳು, ಹಾಗೂ ಪರಿಸರ, ಪ್ರಾಣಿಗಳು, ಮಕ್ಕಳು, ಸ್ತ್ರೀಯರು, ವೃದ್ದರು, ಎಳೆಯರು, ವಯಸ್ಕರು, ಇತ್ಯಾದಿ. ಹಳೆಯ ವಾಡಿಗಳು, ಮೊಹಲ್ಲಾಗಳು, ವಠಾರಗಳು, ವೇಷ-ಭೂಷಣಗಳು, ಇತ್ಯಾದಿ, ಇತ್ಯಾದಿಗಳೆಲ್ಲಾ ಸುರಭಿಯಲ್ಲಿ ತೆರೆಕಾಣುವ ವಿಧಾನಗಳು ಅವಿಸ್ಮರಣೀಯವಾದವುಗಳು.

ಹುಟ್ಟಿದ್ದು
ಸಿದ್ಧಾರ್ಥ್ ಜನ್ಮಿಸಿದ್ದು ಹೊಸ-ದೆಹಲಿಯಲ್ಲಿ. ಅವರು ದೂರದರ್ಶನದಲ್ಲಿ ರೇಣುಕಾ ಶಹಾಣೆ,' ಯವರ ಜೊತೆಗೂಡಿ ಪ್ರಾರಂಭಿಸಿದ ಸುರಭಿ ಕಾರ್ಯಕ್ರಮ, ಬಹುವರ್ಷಗಳ ಕಾಲ, ಅತ್ಯಂತ ಜನಪ್ರಿಯ ಧಾರಾವಾಹಿಯಾಗಿ ನಡೆಯಿತು.

ಟ್ರಾವೆಲ್ ಶೋ, ಇಂಡಿಯ ಧನುಶ್
ಈಗ ಕಾಕ್, ಆಮಿ ತ್ರಿವೇದಿ ಯವರ ಜೊತೆಗೂಡಿ ( ಗುಜರಾತಿ, ಜನಪ್ರಿಯ ರಂಗಭೂಮಿ ಕಲಾವಿದರು), ಟ್ರಾವೆಲ್ ಶೋ -ಎಂಬ ಇಂಡಿಯ ಧನುಶ್ ಕಾರ್ಯಕ್ರಮವನ್ನು ಪ್ರದರ್ಶಿಸುತ್ತಿರುವ, ಎನ್.ಡಿ.ಟಿ.ವಿ ಯಲ್ಲಿ ಕಾಣಿಸಿಕೊಳ್ಳಲಿದ್ದಾರೆ.  ಸಿದ್ಧಾರ್ಥ್ ಕಾಕ್ ರವರ ಪ್ರೀತಿಯ ಪತ್ನಿ, ಗೀತಾ ರವರು, ಬಾಲಿವುಡ್ ಹಿಂದಿ ಚಲನ-ಚಿತ್ರಗಳಲ್ಲಿ ಆಗಾಗ ಚಿಕ್ಕ-ಪುಟ್ಟ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.

ಹೊರವಲಯದ ಕೊಂಡಿಗಳು
 http://www.thaindian.com/newsportal/entertainment/siddharth-kak-says-sambhav-kya_100239584.html 

ಕಿರುತೆರೆ ನಟರು
ಸಂನ್ಯಾಸ

ಸಂನ್ಯಾಸವು ಹಿಂದೂ ಆಶ್ರಮ, ಅಥವಾ ಜೀವನ ಘಟ್ಟಗಳ ಪದ್ಧತಿಯಲ್ಲಿ ಪರಿತ್ಯಾಗಿಯ ಜೀವನದ ವರ್ಗ. ಇದು ವರ್ಣ ಹಾಗೂ ಆಶ್ರಮ ಪದ್ಧತಿಗಳ ಅತ್ಯಂತ ಉನ್ನತವಾದ ಮತ್ತು ಕೊನೆಯ ಘಟ್ಟವೆಂದು ಪರಿಗಣಿಸಲಾಗುತ್ತದೆ ಮತ್ತು ಪಾರಂಪರಿಕವಾಗಿ ಐವತ್ತು ಅಥವಾ ಅದಕ್ಕಿಂತ ಹೆಚ್ಚಿನ ವಯಸ್ಸಿನ ಪುರುಷರಿಂದ ಅಥವಾ ತಮ್ಮ ಇಡೀ ಜೀವನವನ್ನು ಆಧ್ಯಾತ್ಮಿಕ ಅನ್ವೇಷಣೆಗಳಿಗಾಗಿ ಸಮರ್ಪಿಸುವ ಯುವ ಸಂನ್ಯಾಸಿಗಳಿಂದ ಸ್ವೀಕರಿಸಲಾಗುತ್ತದೆ. ಜೀವನದ ಈ ಹಂತದಲ್ಲಿ, ವ್ಯಕ್ತಿಯು, ಪ್ರಾಪಂಚಿಕ ಜೀವನದಿಂದ ನಿರ್ಲಿಪ್ತತೆ ಮತ್ತು ಅನಾಸಕ್ತಿಯ ಸ್ಥಿತಿಯಾದ ವೈರಾಗ್ಯವನ್ನು ಬೆಳೆಸಿಕೊಳ್ಳುತ್ತಾನೆ.ಸಂಯಾಸಿಯಾದವನು ಅಹಿಂಸೆಯನ್ನು ಪಾಲಿಸಬೇಕು.ಅದಲ್ಲದೆ ಶಾಂತಿಯುತವಾದ ಹಾಗು ನಿರಾಡಂಬರದ ಜೀವನವನ್ನು ಸಾಗಿಸಬೇಕು.

ನೋಡಿ 
ಭಗವದ್ಗೀತಾ ತಾತ್ಪರ್ಯ ಸಂನ್ಯಾಸ ಯೋಗ

ಬಾಹ್ಯ ಸಂಪರ್ಕಗಳು
 Articles on aspects of Sannyasa, Vairagya, and Brahmacharya 
 'The Song of the Sannyasin', poem by Swami Vivekananda 

ಆಶ್ರಮ ಪದ್ಧತಿ
ತೊಡೆ

ಮಾನವರಲ್ಲಿ ತೊಡೆಯು ಶ್ರೋಣಿ ಕುಹರ ಮತ್ತು ಮೊಣಕಾಲಿನ ನಡುವಿನ ಪ್ರದೇಶ. ಅಂಗರಚನಾಶಾಸ್ತ್ರದ ಪ್ರಕಾರ, ಅದು ಕಾಲಿನ ಭಾಗ.

ತೊಡೆಯಲ್ಲಿನ ಒಂಟಿ ಎಲುಬನ್ನು ಫೀಮರ್ ಎಂದು ಕರೆಯಲಾಗುತ್ತದೆ. ಈ ಎಲುಬು (ಅಡಕ ಎಲುಬಿನ "ಕಾರ್ಟಿಕಲ್ ಬೋನ್" ಅಧಿಕ ಪ್ರಮಾಣದ ಕಾರಣ) ಬಹಳ ದಪ್ಪ ಮತ್ತು ಗಟ್ಟಿಯಾಗಿದೆ, ಮತ್ತು ಸೊಂಟದ ಜಾಗದಲ್ಲಿ ಚೆಂಡುಕುಳಿ ಸಂಧಿ (ಬಾಲ್ ಅಂಡ್ ಸಾಕೆಟ್ ಜಾಯಿಂಟ್) ಹಾಗೂ ಮಂಡಿಯ ಜಾಗದಲ್ಲಿ ಕಾಂಡೈಲರ್ ಸಂಧಿಗೆ ರೂಪಕೊಡುತ್ತದೆ.

ಮಾನವ ಶರೀರ
ಔಷಧ

ಔಷಧ ರೋಗ ಲಕ್ಷಣ ನಿರೂಪಣೆ, ಅದರ ಚಿಕಿತ್ಸೆ, ಉಪಚಾರ ಮತ್ತು ನಿರೋಧನೆಗಾಗಿ ಉಪಯೋಗಿಸಲ್ಪಡುವ ರಾಸಾಯನಿಕ ವಸ್ತು.
ವೈದ್ಯಶಾಸ್ತ್ರವು ರೋಗಿಯ ಆರೈಕೆ ಮತ್ತು ಅವರ ಗಾಯ ಅಥವಾ ಕಾಯಿಲೆಯ ರೋಗನಿರ್ಣಯ, ಮುನ್ನರಿವು, ತಡೆಗಟ್ಟುವಿಕೆ, ಚಿಕಿತ್ಸೆ ಅಥವಾ ಉಪಶಮನವನ್ನು ನಿರ್ವಹಿಸುವ ವಿಜ್ಞಾನ  ಮತ್ತು ಅಭ್ಯಾಸ [2]ವನ್ನು ಒಳಗೊಂಡಿರುತ್ತದೆ. ಔಷಧವು ಅನಾರೋಗ್ಯದ ತಡೆಗಟ್ಟುವಿಕೆ ಮತ್ತು ಚಿಕಿತ್ಸೆಯ ಮೂಲಕ ಆರೋಗ್ಯವನ್ನು ಕಾಪಾಡಿಕೊಳ್ಳಲು ಮತ್ತು ಪುನಃಸ್ಥಾಪಿಸಲು ವಿಕಸನಗೊಂಡ ವಿವಿಧ ಆರೋಗ್ಯ ರಕ್ಷಣೆಯ ಅಭ್ಯಾಸಗಳನ್ನು ಒಳಗೊಂಡಿದೆ. ಸಮಕಾಲೀನ ಔಷಧವು ಜೈವಿಕ ವೈದ್ಯಕೀಯ ವಿಜ್ಞಾನ, ಜೈವಿಕ ವೈದ್ಯಕೀಯ ಸಂಶೋಧನೆ, ಆನುವಂಶಿಕ ತಂತ್ರಜ್ಞಾನ ಮತ್ತು ವೈದ್ಯಕೀಯ ತಂತ್ರಜ್ಞಾನವನ್ನು ಗಾಯಗಳು ಮತ್ತು ರೋಗಗಳನ್ನು ಪತ್ತೆಹಚ್ಚಲು, ಚಿಕಿತ್ಸೆ ನೀಡಲು ಮತ್ತು ತಡೆಗಟ್ಟಲು, ಸಾಮಾನ್ಯವಾಗಿ ಔಷಧಗಳು ಅಥವಾ ಶಸ್ತ್ರಚಿಕಿತ್ಸೆಯ ಮೂಲಕ ಅನ್ವಯಿಸುತ್ತದೆ, ಆದರೆ ಮಾನಸಿಕ ಚಿಕಿತ್ಸೆ, ಬಾಹ್ಯ ವಿಭಜನೆ ಮತ್ತು ಎಳೆತ, ವೈದ್ಯಕೀಯ ಸಾಧನಗಳು, ಜೀವಶಾಸ್ತ್ರ, ಮತ್ತು ರೇಡಿಯೇಷನ್ ಚಿಕಿತ್ಸೆ ಮುಂತಾದ ವೈವಿಧ್ಯಮಯ ಚಿಕಿತ್ಸೆಗಳನ್ನು ಒಳಗೊಂಡಿದೆ.

ಇತಿಹಾಸ

ಪ್ರಾಚೀನ ಜಗತ್ತು

ಇತಿಹಾಸಪೂರ್ವ ಔಷಧಿಯು, ಸಸ್ಯಗಳು (ಗಿಡಮೂಲಿಕೆ), ಪ್ರಾಣಿಗಳ ಭಾಗಗಳು ಮತ್ತು ಖನಿಜಗಳಿಂದ ತಯಾರಿಸಲಾಗುತ್ತಿತ್ತು. ಅನೇಕ ಸಂದರ್ಭಗಳಲ್ಲಿ ಈ ವಸ್ತುಗಳನ್ನು ಧಾರ್ಮಿಕವಾಗಿ ಪುರೋಹಿತರು, ಶಾಮನರು ಅಥವಾ ಔಷಧ ಪುರುಷರು ಮಾಂತ್ರಿಕ ಪದಾರ್ಥಗಳಾಗಿ, ಔಷಧಗಳಾಗಿ ಬಳಸುತ್ತಿದ್ದರು.ಪ್ರಸಿದ್ಧ ಆಧ್ಯಾತ್ಮಿಕ ವ್ಯವಸ್ಥೆಗಳು: ಅನಿಮಿಸಮ್ (ಚೈತನ್ಯವನ್ನು ಹೊಂದಿರುವ ನಿರ್ಜೀವ ವಸ್ತುಗಳ ಕಲ್ಪನೆ), ಆಧ್ಯಾತ್ಮಿಕತೆ (ದೇವರುಗಳಿಗೆ ಮನವಿ ಅಥವಾ ಪೂರ್ವಜರ ಆತ್ಮಗಳೊಂದಿಗೆ ಒಡನಾಟ); ಷಾಮನಿಸಂ (ಅತೀಂದ್ರಿಯ ಶಕ್ತಿಗಳನ್ನು ಹೊಂದಿರುವ ವ್ಯಕ್ತಿಯ ಉಡುಪು); ಮತ್ತು ಭವಿಷ್ಯಜ್ಞಾನ (ಮಾಂತ್ರಿಕವಾಗಿ ಸತ್ಯವನ್ನು ಪಡೆಯುವುದು) ಮುಂತಾದ ವಿಷಯಗಳನ್ನು ಹೊಂದಿರುತ್ತದೆ.  ವೈದ್ಯಕೀಯ ಮಾನವಶಾಸ್ತ್ರ ಕ್ಷೇತ್ರವು ಸಂಸ್ಕೃತಿ ಮತ್ತು ಸಮಾಜವನ್ನು ಸಂಘಟಿಸುವ ಅಥವಾ ಆರೋಗ್ಯ, ಆರೋಗ್ಯ ರಕ್ಷಣೆ ಮತ್ತು ಸಂಬಂಧಿತ ಸಮಸ್ಯೆಗಳಿಂದ ಪ್ರಭಾವಿತವಾಗಿರುವ ವಿಧಾನಗಳನ್ನು ಪರಿಶೀಲಿಸುತ್ತದೆ.

ಪ್ರಾಚೀನ ಈಜಿಪ್ಟಿನ ಔಷಧ, ಬ್ಯಾಬಿಲೋನಿಯನ್ ಔಷಧ, ಆಯುರ್ವೇದ ಔಷಧದದಿಂದ (ಭಾರತೀಯ ಉಪಖಂಡದಲ್ಲಿ) ಮತ್ತು ಸಾಂಪ್ರದಾಯಿಕ ಚೈನಿಸ್ ವೈದ್ಯಕೀಯ (ಆಧುನಿಕ ಸಾಂಪ್ರದಾಯಿಕ ಚೈನಾ ವೈದ್ಯಕೀಯ ಔಷಧ )  ಮತ್ತು ಪ್ರಾಚೀನ ಗ್ರೀಕ್ ವೈದ್ಯಕೀಯ ಔಷಧ ಮತ್ತು ರೋಮನ್ ವೈದ್ಯಕೀಯ .ಔಷಧಗಳಲ್ಲಿ ಆರಂಭಿಕ ದಾಖಲೆಗಳು ಕಂಡು ಬಂದಿವೆ.

ಈಜಿಪ್ತಿನ ಇಮ್‌ಹೋಟೆಪ್ (ಕ್ರಿಸ್ತಪೂರ್ವ 3 ನೇ ಸಹಸ್ರಮಾನ) ಇತಿಹಾಸದಲ್ಲಿ ಹೆಸರಾದ ಮೊದಲ ವೈದ್ಯನಾಗಿದ್ದಾನೆ. ಈಜಿಪ್ಟಿನ ಅತ್ಯಂತ ಹಳೆಯ ವೈದ್ಯಕೀಯ ಪಠ್ಯವು ಸುಮಾರು ಕ್ರಿಸ್ತ ಪೂರ್ವ2000  ಕಾಹುನ್ ಸ್ತ್ರೀರೋಗ ಶಾಸ್ತ್ರದ ಪ್ಯಾಪೈರಸ್ ಆಗಿದೆ, ಇದು ಸ್ತ್ರೀರೋಗ ಕುರಿತಾದ ರೋಗಗಳನ್ನು ವಿವರಿಸುತ್ತದೆ. ಎಡ್ವಿನ್ ಸ್ಮಿತ್ ಪ್ಯಾಪಿರಸ್ ಕ್ರಿಸ್ತ ಪೂರ್ವ 1600 ಹಿಂದಿನದಾಗಿರುತ್ತದೆ, ಇದು ಶಸ್ತ್ರಚಿಕಿತ್ಸೆಯ ಆರಂಭಿಕ ಗ್ರಂಥವಾಗಿದೆ, ಇದು ಕ್ರಿಸ್ತಶಕ 1500 ಯಷ್ಟು ಹಳೆಯದಾದ ಎಬರ್ಸ್ ಪ್ಯಾಪಿರಸ್ ಔಷಧದ ಪಠ್ಯಪುಸ್ತಕಕ್ಕೆ ಹೋಲುತ್ತದೆ.

ಚೀನಾದಲ್ಲಿ, ಚೈನೀಸ್‌ನಲ್ಲಿ ಔಷಧದ ಪುರಾತತ್ತ್ವ ಶಾಸ್ತ್ರದ ಪುರಾವೆಗಳು ಕಂಚಿನ ಯುಗದ ಶಾಂಗ್ ರಾಜವಂಶಕ್ಕಿಂತ ಹಿಂದಿನವುದಾಗಿದೆ, ಗಿಡಮೂಲಿಕೆ ಬೀಜಗಳು ಮತ್ತು ಉಪಕರಣಗಳನ್ನು ಶಸ್ತ್ರಚಿಕಿತ್ಸೆಗೆ ಬಳಸಲಾಗಿದೆ ಎಂದು ಊಹಿಸಲಾಗಿದೆ.  ಹುವಾಂಗ್ಡಿ ನೈಜಿಂಗ್, ಚೈನೀಸ್ ವೈದ್ಯಕೀಯ ಮೂಲವಾಗಿದೆ, ಇದು ವೈದ್ಯಕೀಯ ಪಠ್ಯವಾಗಿದ್ದು, ಇದು ಕ್ರಿ.ಪೂ  2 ನೇ ಶತಮಾನದಿಂದ ಆರಂಭವಾಯಿತು ಮತ್ತು 3 ನೇ ಶತಮಾನದಲ್ಲಿ ಸಂಕಲಿಸಲಾಗಿದೆ.

ಭಾರತದ ಪ್ರಸಿದ್ಧ ಶಸ್ತ್ರಚಿಕಿತ್ಸಕ ಸುಶ್ರುತ ಪ್ಲಾಸ್ಟಿಕ್ ಶಸ್ತ್ರಚಿಕಿತ್ಸೆಯ ಆರಂಭಿಕ ರೂಪಗಳನ್ನು ಒಳಗೊಂಡಂತೆ ಹಲವಾರು ಶಸ್ತ್ರಚಿಕಿತ್ಸಾ ಆಪರೇಷನ್ ಗಳನ್ನು  ವಿವರಿಸಿದ್ದಾರೆ.  ಇಂತಹ ಆಸ್ಪತ್ರೆಗಳ ಆರಂಭಿಕ ದಾಖಲೆಗಳು ಶ್ರೀಲಂಕಾದ ಮಿಹಿಂತಲೆಯಲ್ಲಿ ಕಂಡುಬಂದಿವೆ, ಅಲ್ಲಿ ರೋಗಿಗಳಿಗೆ ಮೀಸಲಾದ ಔಷಧೀಯ ಚಿಕಿತ್ಸಾ ಸೌಲಭ್ಯಗಳ ಪುರಾವೆಗಳು ಕಂಡುಬರುತ್ತವೆ. 

ಮಹಾರಾಷ್ಟ್ರ ಫುಡ್ ಅಂಡ್ ಡ್ರಗ್ಸ್ ಅಡ್ಮಿನಿಸ್ಟ್ರೇಷನ್ (FDA) ಮುಂಬೈ, ಥಾಣೆ ಮತ್ತು ಪುಣೆಯಲ್ಲಿರುವ 27 ಆನ್ಲೈನ್ ಔಷಧಾಲಯಗಳ ಮೇಲೆ ದಾಳಿ ಮಾಡಿ ರೂ 2 ಮಿಲಿಯನ್ ಮೌಲ್ಯದ ಔಷಧಗಳನ್ನು ವಶಪಡಿಸಿಕೊಂಡಿದೆ.

ಉಲ್ಲೇಖಗಳು

ಔಷಧ
ಆರೋಗ್ಯ
ಚಿಕ್ಕೋಡಿ (ಲೋಕ ಸಭೆ ಚುನಾವಣಾ ಕ್ಷೇತ್ರ)

ಚಿಕ್ಕೋಡಿ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು. ಇದು ೨೦೦೯ ರ ಚುನಾವಣೆ ವರೆಗೆ ಪರಿಶಿಷ್ಟ ಜಾತಿಯವರಿಗೆ ಮೀಸಲಾಗಿರಿಸಿರುವ ಕ್ಷೇತ್ರ. ೨೦೦೯ ರಿಂದ ಸಾಮಾನ್ಯ  ಕ್ಷೇತ್ರವಾಗಿ ಪರಿವರ್ತವಾಯಿತು.

ಸಂಸತ್ತಿನ ಸದಸ್ಯರು 

ಬಾಂಬೆ ರಾಜ್ಯ - ಬೆಳಗಾವಿ ಉತ್ತರ ಲೋಕಸಭಾ ಕ್ಷೇತ್ರ

 1951: ಶಂಕರಗೌಡ ವೀರನಗೌಡ ಪಾಟೀಲ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1957: ಕ್ಷೇತ್ರವು ಅಸ್ತಿತ್ವದಲ್ಲಿರಲ್ಲಿಲ್ಲ.

ಮೈಸೂರು ರಾಜ್ಯ - ಬೆಳಗಾವಿ ಉತ್ತರ ಲೋಕಸಭಾ ಕ್ಷೇತ್ರ

 1962: ವಸಂತರಾವ್ ಲಕ್ಕನಗೌಡ ಪಾಟೀಲ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1967: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1971: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್

ಕರ್ನಾಟಕ ರಾಜ್ಯ - ಚಿಕ್ಕೋಡಿ ಲೋಕಸಭಾ ಕ್ಷೇತ್ರ

1977: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1980: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1984: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1989: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1991: ಬಿ. ಶಂಕರಾನಂದ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1996: ರತ್ನಮಾಲ ಧಾರೇಶ್ವರ ಸವನೂರು, ಜನತಾ ದಳ
1998: ರಮೇಶ್ ಜಿಗಜಿಣಗಿ, ಲೋಕ ಶಕ್ತಿ
1999: ರಮೇಶ್ ಜಿಗಜಿಣಗಿ, ಜನತಾ ದಳ (ಸಂಯುಕ್ತ)
2004: ರಮೇಶ್ ಜಿಗಜಿಣಗಿ, ಭಾರತೀಯ ಜನತಾ ಪಕ್ಷ
2009: ರಮೇಶ ಕತ್ತಿ, ಭಾರತೀಯ ಜನತಾ ಪಕ್ಷ
2014: ಪ್ರಕಾಶ ಹುಕ್ಕೇರಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2019: ಅಣ್ಣಾಸಾಹೇಬ ಜೋಲ್ಲೆ,  ಭಾರತೀಯ ಜನತಾ ಪಕ್ಷ

ಇದನ್ನೂ ನೋಡಿ 
 ಚಿಕ್ಕೋಡಿ
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಉಲ್ಲೇಖಗಳು

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಬೆಳಗಾವಿ (ಲೋಕ ಸಭೆ ಚುನಾವಣಾ ಕ್ಷೇತ್ರ)

ಬೆಳಗಾವಿ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.

ಸಂಸತ್ತಿನ ಸದಸ್ಯರು 

ಬಾಂಬೆ ರಾಜ್ಯ - ಬೆಳಗಾವಿ ದಕ್ಷೀಣ

1951: ಬಲವಂತರಾವ್ ನಾಗೇಶರಾವ್ ದತಾರ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ 

 ಮೈಸೂರು ರಾಜ್ಯ - ಬೆಳಗಾವಿ ದಕ್ಷೀಣ

 1957 : ಬಲವಂತರಾವ್ ದತಾರ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1962 : ಬಲವಂತರಾವ್ ದತಾರ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1967 : ಎನ್.ಎಮ್.ನಬಿಸಾಬ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
 1971 : ಅಪ್ಪಯ್ಯ ಕೊಟ್ರಶೆಟ್ಟಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್

ಕರ್ನಾಟಕ ರಾಜ್ಯ - ಬೆಳಗಾವಿ

1977 : ಅಪ್ಪಯ್ಯ ಕೊಟ್ರಶೆಟ್ಟಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1980 : ಶಣ್ಮುಖಪ್ಪ ಸಿದ್ನಾಳ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1984 : ಶಣ್ಮುಖಪ್ಪ ಸಿದ್ನಾಳ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1989 : ಶಣ್ಮುಖಪ್ಪ ಸಿದ್ನಾಳ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1991 : ಶಣ್ಮುಖಪ್ಪ ಸಿದ್ನಾಳ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1996 : ಶಿವಾನಂದ ಕೌಜಲಗಿ, ಜನತಾ ದಳ
1998 : ಬಾಬಾಗೌಡ ಪಾಟೀಲ್, ಭಾರತೀಯ ಜನತಾ ಪಕ್ಷ
1999 : ಅಮರಸಿಂಹ್ ವಸಂತ್‌ರಾವ್ ಪಾಟೀಲ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2004 : ಸುರೇಶ ಅಂಗಡಿ, ಭಾರತೀಯ ಜನತಾ ಪಕ್ಷ
2009 : ಸುರೇಶ ಅಂಗಡಿ, ಭಾರತೀಯ ಜನತಾ ಪಕ್ಷ
2014 : ಸುರೇಶ ಅಂಗಡಿ, ಭಾರತೀಯ ಜನತಾ ಪಕ್ಷ
2019 : ಸುರೇಶ ಅಂಗಡಿ, ಭಾರತೀಯ ಜನತಾ ಪಕ್ಷ

ಇದನ್ನೂ ನೋಡಿ 
 ಬೆಳಗಾವಿ
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಉಲ್ಲೇಖಗಳು

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಸಮಾಜ

ಸಮಾಜವು, ಕ್ರಿಯಾತ್ಮಕ ಪರಸ್ಪರಾವಲಂಬನೆಯ ಸರಹದ್ದುಗಳಿಂದ ರೂಪರೇಖೆಯನ್ನು ಪಡೆದ, ಸಾಮಾನ್ಯವಾಗಿ ಒಂದು ಸಮುದಾಯ ಅಥವಾ ಗುಂಪೆಂದು ಕಾಣಲಾದ, ಸಾಂಸ್ಕೃತಿಕ ಅನನ್ಯತೆ, ಸಾಮಾಜಿಕ ಐಕ್ಯತೆ, ಅಥವಾ ಉತ್ತಮ ಸಾಮಾಜಿಕತೆಗಳಂತಹ (ಯೂಸೋಶಿಯಾಲಿಟಿ) ಸಂಭವನೀಯ ವೈಶಿಷ್ಟ್ಯಗಳು ಅಥವಾ ಪರಿಸ್ಥಿತಿಗಳನ್ನು ಸಹ ಒಳಗೊಂಡ ಒಂದು ವರ್ಗದ ವ್ಯಕ್ತಿಗಳ ಸಂಘ. ಮಾನವ ಸಮಾಜಗಳು ಸ್ಪಷ್ಟವಾದ ಸಂಸ್ಕೃತಿ ಅಥವಾ ಸಂಸ್ಥೆಗಳನ್ನು ಹಂಚಿಕೊಳ್ಳುವ ವ್ಯಕ್ತಿಗಳ ನಡುವಣ ಸಂಬಂಧಗಳ ಸ್ವರೂಪಗಳನ್ನು ವಿಶೇಷ ಗುಣವಾಗಿ ಹೊಂದಿವೆ. ಇತರ ಗುಂಪುಗಳಂತೆ, ಒಂದು ಸಮಾಜವು ಅದರ ವೈಯಕ್ತಿಕ ಸದಸ್ಯರಿಗೆ ಸಾಮಾಜಿಕ ಗುಂಪಿನ ಅಸ್ತಿತ್ವವಿಲ್ಲದೆ ತಾವೇ ಸ್ವತಃ ಪ್ರತ್ಯೇಕವಾಗಿ ಈಡೇರಿಸಲಾಗದಂಥ ವೈಯಕ್ತಿಕ ಅಗತ್ಯಗಳು ಅಥವಾ ಅಪೇಕ್ಷೆಗಳನ್ನು ಸಾಧಿಸಲು ಆಸ್ಪದನೀಡುತ್ತದೆ.

| ಸಂಪ್ರದಾಯ | ಧಾರ್ಮಿಕ ಸಂಸ್ಕಾರ ಮತ್ತು ಸಂಪ್ರದಾಯ | ಹವ್ಯಕ ಹಬ್ಬಗಳು ಮತ್ತು ಸಂಪ್ರದಾಯ
ಗುಲ್ಬರ್ಗ (ಲೋಕ ಸಭೆ ಚುನಾವಣಾ ಕ್ಷೇತ್ರ)

ಗುಲ್ಬರ್ಗ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು. ಈ ಕ್ಷೇತ್ರವನ್ನು ೧೯೫೭ರ ಸಾರ್ವತ್ರಿಕ ಚುನಾವಣೆಯಲ್ಲಿ ರಚಿಸಲಾಯಿತು.

ಸಂಸತ್ತಿನ ಸದಸ್ಯರು 
ಹೈದರಾಬಾದ್ ರಾಜ್ಯ
1951: ಸ್ವಾಮಿ ರಮಾನಂದ ತೀರ್ಥ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್

ಮೈಸೂರು ರಾಜ್ಯ

1957: ಮಹದೇವಪ್ಪ ರಾಂಪುರೆ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1962: ಮಹದೇವಪ್ಪ ರಾಂಪುರೆ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1967: ಮಹದೇವಪ್ಪ ರಾಂಪುರೆ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1971: ಧರಮರಾವ್ ಶರಣಪ್ಪ ಆಫಜಲಪುರ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್

ಕರ್ನಾಟಕ ರಾಜ್ಯ

1977: ಸಿದ್ರಾಂ ರೆಡ್ಡಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1980: ಧರಂ ಸಿಂಗ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1980(ಉಪಚುನಾವಣೆ): ಸಿ.ಎಮ್.ಸ್ಟಿಫನ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1984: ವೀರೇಂದ್ರ ಪಾಟೀಲ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1989: ಬಿ.ಜಿ.ಜವಳಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1991: ಬಿ.ಜಿ. ಜವಳಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1996: ಖಮರುಲ್ ಇಸ್ಲಾಂ, ಜನತಾ ದಳ
1998: ಬಸವರಾಜ ಪಾಟೀಲ ಸೇಡಂ, ಭಾರತೀಯ ಜನತಾ ಪಕ್ಷ
1999: ಇಕ್ಬಾಲ್ ಅಹ್ಮದ್ ಸರಡಗಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2004: ಇಕ್ಬಾಲ್ ಅಹ್ಮದ್ ಸರಡಗಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2009: ಮಲ್ಲಿಕಾರ್ಜುನ ಖರ್ಗೆ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2014: ಮಲ್ಲಿಕಾರ್ಜುನ ಖರ್ಗೆ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2019: ಉಮೇಶ ಜಾಧವ, ಭಾರತೀಯ ಜನತಾ ಪಕ್ಷ

2014ರ ಲೋಕಸಭೆ ಚುನಾವಣೆ ಪಲಿತಾಂಶ

2009ರ ಲೋಕಸಭೆ ಚುನಾವಣೆ ಪಲಿತಾಂಶ

ಉಲ್ಲೇಖಗಳು 
 ಭಾರತದ ಚುನಾವಣಾ ಆಯೋಗ

ಇದನ್ನೂ ನೋಡಿ 
 ಗುಲ್ಬರ್ಗ
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ರಾಯಚೂರು (ಲೋಕ ಸಭೆ ಚುನಾವಣಾ ಕ್ಷೇತ್ರ)

ರಾಯಚೂರು ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.

ಸಂಸತ್ತಿನ ಸದಸ್ಯರು 
2004: ಎ. ವೆಂಕಟೇಶ್ ನಾಯಕ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2009: ಸಣ್ಣ ಫಕೀರಪ್ಪ, ಭಾರತೀಯ ಜನತಾ ಪಕ್ಷ
2014: ಬಿ.ವಿ.ನಾಯಕ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2019: ರಾಜಾ ಅಮರೇಶ ನಾಯಕ, ಭಾರತೀಯ ಜನತಾ ಪಕ್ಷ

ರಾಯಚೂರು (ಎಸ್‌ಟಿ)- 2014ರ ಲೋಕಸಬೆ ಚುನಾವಣೆಯ ಪಲಿತಾಂಶ

ರಾಯಚೂರು (ಎಸ್‌ಟಿ)- 2009ರ ಲೋಕಸಬೆ ಚುನಾವಣೆಯ ಪಲಿತಾಂಶ

ಉಲ್ಲೇಖಗಳು 
 ಭಾರತದ ಚುನಾವಣಾ ಆಯೋಗ

ಇದನ್ನೂ ನೋಡಿ 
 ರಾಯಚೂರು
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಬೀದರ್ (ಲೋಕ ಸಭೆ ಚುನಾವಣಾ ಕ್ಷೇತ್ರ)

ಬೀದರ್ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.ಇದನ್ನು ೧೯೬೨ರಲ್ಲಿ ರಚಿಸಲಾಯಿತು.

ಪ್ರಸ್ತುತ ಸಂಸದರು
ಭಗವಂತ್ ಖುಬಾ(ಸಾರ್ವತ್ರಿಕ ಚುನಾವಣೆ, 2014 ) ಪ್ರಸ್ತುತ ಸಂಸದರಾಗಿರುತ್ತಾರೆ.

ಬೀದರ್ ಲೋಕಸಭೆಗೆ ಸೇರಿದ ವಿಧಾನಸಭೆ ಕ್ಷೇತ್ರಗಳು
ಬೀದರ್ ಲೋಕಸಭಾ ಕ್ಷೇತ್ರ ಪ್ರಸ್ತುತ ಕೆಳಗಿನ ಎಂಟು ವಿಧಾನಸಭೆ ಕ್ಷೇತ್ರಗಳನ್ನು ಹೊಂದಿದೆ.

ಸಂಸತ್ತಿನ ಸದಸ್ಯರು 
ಮೈಸೂರು ರಾಜ್ಯ:
1962: ರಾಮಚಂದ್ರ ವೀರಪ್ಪ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1967: ರಾಮಚಂದ್ರ ವೀರಪ್ಪ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1971: ಶಂಕರ್ ದೇವ್ ಬಾಲಾಜಿ ರಾವ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
ಕರ್ನಾಟಕ ರಾಜ್ಯ:
1977: ಶಂಕರ್ ದೇವ್ ಬಾಲಾಜಿ ರಾವ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1980: ನರಸಿಂಗ್ ಹುಲ್ಲ ಸೂರ್ಯವಂಶಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1984: ನರಸಿಂಗ್ ಹುಲ್ಲ ಸೂರ್ಯವಂಶಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1989: ನರಸಿಂಗ್ ಹುಲ್ಲ ಸೂರ್ಯವಂಶಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
1991: ರಾಮಚಂದ್ರ ವೀರಪ್ಪ, ಭಾರತೀಯ ಜನತಾ ಪಕ್ಷ
1996: ರಾಮಚಂದ್ರ ವೀರಪ್ಪ, ಭಾರತೀಯ ಜನತಾ ಪಕ್ಷ
1998: ರಾಮಚಂದ್ರ ವೀರಪ್ಪ, ಭಾರತೀಯ ಜನತಾ ಪಕ್ಷ
1999: ರಾಮಚಂದ್ರ ವೀರಪ್ಪ, ಭಾರತೀಯ ಜನತಾ ಪಕ್ಷ
2004: ರಾಮಚಂದ್ರ ವೀರಪ್ಪ, ಭಾರತೀಯ ಜನತಾ ಪಕ್ಷ
2004: ನರಸಿಂಗ್ ಹುಲ್ಲ ಸೂರ್ಯವಂಶಿ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್(ಮಧ್ಯಂತರ ಚುನಾವಣೆ)
2009: ಧರಂ ಸಿಂಗ್,  ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
2014: ಭಗವಂತ ಕೂಬಾ, ಭಾರತೀಯ ಜನತಾ ಪಕ್ಷ
2019: ಭಗವಂತ ಕೂಬಾ, ಭಾರತೀಯ ಜನತಾ ಪಕ್ಷ

2014ರ ಲೋಕಸಬೆ ಚುನಾವಣೆಯ ಪಲಿತಾಂಶ

2009ರ ಲೋಕಸಬೆ ಚುನಾವಣೆಯ ಪಲಿತಾಂಶ

ಉಲ್ಲೇಖಗಳು 
 ಭಾರತದ ಚುನಾವಣಾ ಆಯೋಗ

ಇದನ್ನೂ ನೋಡಿ 
 ಬೀದರ್
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಉಲ್ಲೇಖಗಳು 

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಕೊಪ್ಪಳ (ಲೋಕ ಸಭೆ ಚುನಾವಣಾ ಕ್ಷೇತ್ರ)

ಕೊಪ್ಪಳ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.

ಸಂಸತ್ತಿನ ಸದಸ್ಯರು 
2014: ಕರಡಿ ಸಂಗಣ್ಣ ಅಮರಪ್ಪ, ಭಾರತೀಯ ಜನತಾ ಪಕ್ಷ
2019: ಕರಡಿ ಸಂಗಣ್ಣ ಅಮರಪ್ಪ, ಭಾರತೀಯ ಜನತಾ ಪಕ್ಷ

ಉಲ್ಲೇಖಗಳು 
 ಭಾರತದ ಚುನಾವಣಾ ಆಯೋಗ

ಇದನ್ನೂ ನೋಡಿ 
 ಕೊಪ್ಪಳ
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಭರಮಸಾಗರ

ಭರಮಸಾಗರ ಕರ್ನಾಟಕ ರಾಜ್ಯದ ಒಂದು ಊರು.
ಅದು ಚಿತ್ರದುರ್ಗ ಜಿಲ್ಲೆಯ ಚಿತ್ರದುರ್ಗ ತಾಲ್ಲೂಕಿನಲ್ಲಿದೆ. 2001 ನೇ ಇಸವಿಯ ಭಾರತದ ಜನಗಣತಿಯ (India census), ಲೆಖ್ಖದ ಪ್ರಕಾರ, ಒಟ್ಟು ಜನಸಂಖ್ಯೆ 6244 ಅದರಲ್ಲಿ  3196 ಪುರುಷರು ಮತ್ತು 3048 ಮಹಿಳೆಯರಿದ್ದರು.

ಭರಮಸಾಗರವು ಚಿತ್ರದುರ್ಗ -ದಾವಣಗೆರೆಗಳ ಮಧ್ಯೆ 30 ಕಿಲೋಮೀಟರುಗಳ ಅಂತರದಲ್ಲಿ ರಾಷ್ಟ್ರೀಯ ಹೆದ್ದಾರಿ ನಾಲ್ಕರಲ್ಲಿದ್ದು, ನಾಗರಿಕ ಸೌಲಭ್ಯಗಳಿಂದ ಕೂಡಿದೆ. ಇದು ಹೋಬಳಿ ಕೇಂದ್ರವಾಗಿದೆ.  ಈ ಗ್ರಾಮವು ಐತಿಹಾಸಿಕ ಹಿನ್ನಲೆಯನ್ನು ಹೊಂದಿರುವ ಗ್ರಾಮವಾಗಿದೆ. ಮೊದಲು ಈ ಗ್ರಾಮಕ್ಕೆ ಗುಡಿನಾಯಕನಹಳ್ಳಿ ಎಂದು ಹೆಸರಿದ್ದಿತಂತೆ. ಕ್ರಿ.ಶ.1695ರಲ್ಲಿ ಚಿತ್ರದುರ್ಗದ ಪಾಳೆಯಗಾರ ಬಿಚ್ಚುಗತ್ತಿ ಭರಮಣ್ಣನಾಯಕನ ಹೆಸರಿನಲ್ಲಿ ಇಲ್ಲಿ ಜೋಡಿ ಕೆರೆಗಳನ್ನು ಕಟ್ಟಸಿದ್ದರಿಂದ ನಾಯಕನ ಹೆಸರಿನಲ್ಲಿ 'ಭರಮಸಾಗರ'ವೆಂದು ಕರೆದಿದ್ದಾರೆ. ಜೋಡಿ ಕೆರೆಗಳ ಕಾಮಗಾರಿ ಕೆಲಸವನ್ನು ದಂಡಿನ ದಳವಾಯಿ ಲಿಂಗಣ್ಣನು ನಿರ್ವಹಿಸಿದ್ದನು. ಕ್ರಿ.ಶ. 1690 ರಿಂದ 1695ರವರೆಗೆ ಕೆರೆಯ ನಿರ್ಮಾಣಕಾರ್ಯ ನಡೆದಿದೆ. ಇಲ್ಲಿ ದುರ್ಗಾಂಬಿಕ ದೇವಿಯ ಮಂದಿರವಿದೆ. ಈ ದೇವಿಗೆ ದಂಡಿನ ದುರ್ಗಿ ಎಂದು ಕರೆಯುತ್ತಾರೆ.  ಬ್ರಿಟಿಷರು ಈ ದೇವಿಗೆ ಒಂದು ಬೆಳ್ಳಿಯ ಮುಖವಾಡ ಮಾಡಿಸಿ ಕೊಟ್ಟಿದ್ದಾರೆ. ಈಗ ಸಂತೆ ನೆರೆಯುವ ಸ್ಥಳದಲ್ಲಿ ಹಿಂದೆ ದಿವಾನ್ ಪೂರ್ಣಯ್ಯನವರು ಕಟ್ಟಿಸಿದ ಒಂದು ಛತ್ರವಿದ್ದಿತು ಎನ್ನುತ್ತಾರೆ. ಇತ್ತೀಚಿಗೆ ಭರಮಸಾಗರದ ಐತಿಹಾಸಿಕ ಕೆರೆಗೆ ಭರಮಣ್ಣನಾಯಕರ ಕೆರೆ ಎಂದು ನಾಮಕರಣ ಮಾಡಲಾಗಿದೆ. ಅ ರಾ ಸೇ ಎಂದು ನಾಡಿನಾದ್ಯಂತ  ಪ್ರಸಿದ್ಧರಾಗಿದ್ದ , ಕೊರವಂಜಿ ಬಳಗದ ಪ್ರಮುಖ ಲೇಖಕರು ಹಾಗು ಸಾಹಿತಿಗಳಾಗಿದ್ದ  ಅಣಜಿ ರಾಮಣ್ಣ ಸೇತುರಾಮರಾವ್ ರವರು ಭರಮಸಾಗರದವರು. ಸದ್ಯ ಇಲ್ಲಿ ಸುತ್ತಮುತ್ತಲ ಕೆರೆಗಳಿಗೆ ನೀರು ತುಂಬಿಸುವ ಯೋಜನೆಯ ಅಂಗವಾಗಿ ಕೆರೆಯ ಕಾಮಗಾರಿ ಪ್ರಗತಿಯಲ್ಲಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 ಚಿತ್ರದುರ್ಗ ಜಿಲ್ಲೆಯ ಅಧಿಕೃತ ತಾಣ

ಚಿತ್ರದುರ್ಗ ಜಿಲ್ಲೆ
ವಿಷಮಶೀತ ಜ್ವರ

ವಿಷಮಶೀತ ಜ್ವರ, ಅಥವಾ ಸಾಮಾನ್ಯವಾಗಿ ಟೈಫಾಯ್ಡ್ ಎಂದು ಪರಿಚಿತವಾಗಿರುವ, ಸ್ಯಾಲ್ಮನೆಲಾ ಎಂಟರಿಕಾ ಸಿಯರೋವೇರ್ ಟೈಫೈ ಬ್ಯಾಕ್ಟೀರಿಯದಿಂದ ಉಂಟಾಗುವ ಒಂದು ಕಾಯಿಲೆ. ವಿಶ್ವಾದ್ಯಂತ ಸಾಮಾನ್ಯವಾಗಿ ಕಂಡುಬರುವ ಇದು, ಸೋಂಕಿರುವ ವ್ಯಕ್ತಿಯ ಮಲದಿಂದ ಕಲುಷಿತಗೊಂಡ ಆಹಾರ ಅಥವಾ ನೀರಿನ ಸೇವನೆಯಿಂದ ಹರಡುತ್ತದೆ. ಆಮೇಲೆ ಬ್ಯಾಕ್ಟೀರಿಯ ಕರುಳಿನ ಗೋಡೆಯ ಮೂಲಕ ಪ್ರವೇಶಿಸುತ್ತವೆ ಮತ್ತು ಮ್ಯಾಕ್ರಫೇಜ್‌ಗಳಿಂದ ಕಬಳಿಸಲ್ಪಡುತ್ತವೆ.
ಸಾಲ್ಮೋನೆಲ್ಲಾ ಟೈಫೀ (salmonella typhi) ಎಂಬ ಹೆಸರಿನ ಬ್ಯಾಕ್ಟೀರಿಯಾದ ಸೋಂಕಿನಿಂದ ಎದುರಾಗುವ ಟೈಫಾಯ್ಡ್ ವಾಸ್ತವದಲ್ಲಿ ಜೀವನದಲ್ಲಿ ಕನಿಷ್ಟ ಒಂದು ಬಾರಿಯಾದರೂ ಬರುವ ಜ್ವರವಾಗಿದ್ದು ಕೆಲವರಲ್ಲಿ ಇದಕ್ಕೂ ಹೆಚ್ಚಿನ ಬಾರಿ ಎದುರಾಗಬಹುದು. ಟೈಫಾಯ್ಡ್ ಎಂದರೆ ವಾಸ್ತವವಾಗಿ ನಮ್ಮ ದೇಹ ನಿರೋಧಕ ವ್ಯವಸ್ಥೆ ಈ ಬ್ಯಾಕ್ಟೀರಿಯಾಕ್ಕೆ ಮುಂದೆಂದೂ ಬಾಧೆಗೊಳಗಾಗದಂತೆ ನಿರ್ಮಿಸಿಕೊಳ್ಳುವ ರಕ್ಷಣಾ ವ್ಯವಸ್ಥೆಯಾಗಿದ್ದು ಈ ಹಂತ ಪೂರ್ಣವಾಗಲು ಒಂದು ವಾರದಿಂದ ಹದಿನೈದು ದಿನಗಳಾದರೂ ಬೇಕಾಗುತ್ತದೆ. ಇದೇ ಕಾರಣಕ್ಕೆ ಈ ಅವಧಿಯಲ್ಲಿ ಭಾರೀ ಜ್ವರ, ಸುಸ್ತು ಮೊದಲಾದವು ಎದುರಾಗುತ್ತವೆ.

ಸೇವಿಸಬೇಕಾದ ಆಹಾರ 
ಸಾಕಷ್ಟು ದ್ರವಾಹಾರವನ್ನು ಸೇವಿಸಬೇಕು..
ರೋಗ ಪೂರ್ಣವಾಗಿ ಗುಣವಾಗುವವರೆಗೂ ದಿನದ ಎಚ್ಚರವಾಗಿದ್ದಷ್ಟೂ ಕಾಲ ಸಾಕಷ್ಟು ದ್ರವಾಹಾರವನ್ನು ಸೇವಿಸಬೇಕು. ಏಕೆಂದರೆ ಟೈಫಾಯ್ಡ್ ಜ್ವರ ಅತಿಯಾದ ಪ್ರಮಾಣದಲ್ಲಿ ರೋಗಿ ಅತಿಸಾರದ ತೊಂದರೆಯನ್ನು ಅನುಭವಿಸಬೇಕಾಗುತ್ತದೆ. ದೇಹದಿಂದ ನಷ್ಟವಾದ ದ್ರವವನ್ನು ಮರುತುಂಬಿಸದೇ ಇದ್ದರೆ ತೀವ್ರ ನಿರ್ಜಲೀಕರಣಕ್ಕೆ ಒಳಗಾಗಬಹುದು. ಒಂದು ವೇಳೆ ಈ ಜ್ವರದ ಸಮಯದಲ್ಲಿಯೇ ನಿರ್ಜಲೀಕರಣವೂ ಎದುರಾದರೆ ಪರಿಣಾಮ ಭೀಕರ ಸ್ವರೂಪಕ್ಕೆ ತಿರುಗುತ್ತದೆ. ರೋಗಿ ಪ್ರಜ್ಞಾಶೂನ್ಯನೂ ಆಗಬಹುದು. ಹಾಗಾಗಿ ದಿನದಲ್ಲಿ ಹಲವಾರು ಬಾರಿ ನೀರಿನಂಶ ಹೆಚ್ಚಿರುವ ಆಹಾರಗಳು, ತಾಜಾ ಹಣ್ಣಿನ ರಸ ಮೊದಲಾದವುಗಳನ್ನು ಸೇವಿಸುತ್ತಿರಬೇಕು.

ಟೈಫಾಯ್ಡ್ ಜ್ವರ ಪೂರ್ಣವಾಗಿ ಗುಣವಾಗುವವರೆಗೂ ಸೇವಿಸಬಾರದ ಆಹಾರಗಳು: 
ಕೋಸು, ಹೂಕೋಸು, ದೊಣ್ಣೆ ಮೆಣಸು, ಬದನೆ, ಮೂಲಂಗಿ, ಕಡ್ಲೆಬೇಳೆ, ಕಡ್ಲೆಕಾಳು, ಗೆಣಸು, ಹಲಸಿನ ಬೀಜ ಮೊದಲಾದ ವಾಯುಪ್ರಕೋಪವುಂಟುಮಾಡುವ ಯಾವುದೇ ಆಹಾರ ಬೇಡ. ಇದರಿಂದ ಹೊಟ್ಟೆಯುಬ್ಬರಿಕೆಯುಂಟಾಗಿ ರೋಗಿ ಇನ್ನಷ್ಟು ತೊಂದರೆ ಅನುಭವಿಸಬಹುದು.

ಖಾರವಾದ ಮತ್ತು ಆಮ್ಲೀಯ ಅಹಾರಗಳು ಬೇಡ. ಹಸಿಮೆಣಸು, ಒಣಮೆಣಸು, ಶಿರ್ಕಾ, ಲಿಂಬೆರಸ ಮೊದಲಾದವು ಜೀರ್ಣವ್ಯವಸ್ಥೆಯನ್ನು ಕದಡಬಹುದು. ಒಣಮೆಣಸು ಟೈಫಾಯ್ಡ್ ರೋಗಿಗಳ ಚೇತರಿಸುವಿಕೆಯ ಮೇಲೆ ಅಪಾರ ಪ್ರಭಾವವುಂಟುಮಾಡುತ್ತದೆ.

ನೀರಿನ ಮೂಲಕ ಹರಡುವ ಕಾಯಿಲೆಗಳು
ಬ್ಯಾಕ್ಟೀರಿಯಗಳಿಂದ ಉಂಟಾಗುವ ಕಾಯಿಲೆಗಳು
ರೋಗಗಳು

la:Typhus (morbus)